text:
Тема: Телефондан һөйләшеү. Ҡылым.
Маҡсат: 1) балаларҙа телефондан һөйләшергә өйрәтеп телмәр үҫтереү ; ҡылымдарҙы ҡабатлау һәм телмәрҙә дөрөҫ ҡулланыу; 2) уҡыусының уйлау,фекерләү ҡеүәһен үҫтереү; 3) телгә ҡыҙыҡһыныу уятыу, дуҫлыҡ мөнәсәбәттәрен нығытыу.
Йыһазлау: проектор, таҡта, карточкалар, таблица.
Дәрес барышы.
I. Ойоштороу мәле.
-Һаумыһығыҙ, уҡыусыларғ
-Һаумыһығыҙ, уҡытыусығ
- Кәйефегеҙ нисек һуң?
-Ҡояшлы иртә кеүек.
- Ошо матур кәйеф менән дәресте дауам итәбеҙ.
-Бөгөнгө дәрестә төркөмләп эшләйбеҙ.(Уҡыусыларҙы һандар ярҙамында 3 төркөмгә бүлеү. Консультанттар билдәләү. Баһалау критерийҙарын биреү.
- Һеҙ, башҡорт теленең серҙәрен тағын да тәрәнерәк өйрәнергә әҙерһегеҙме? ( телебеҙгә нимә тип өндәшәбеҙ?
Туған телем үҙем өсөн, башҡа тел көнөм өсөн.
Был мәҡәл юлдары бөгөнгө дәресебеҙҙең девизы булыр. Тел байлығынан, һүҙлек хазинаһынан тулы һәм дөрөҫ файҙалана белеү- беҙҙең бурыс. Дәүләт телендә дөрөҫ һөйләү һәм дөрөҫ яҙыу, фекерҙе теүәл һәм асыҡ итеп белдерә алыу-культуралыҡ билдәһе.
II.Артикуляцион күнегеү.
Телдәрҙе шымартабыҙ .
ә
ө
ү
Һ
Һә
Һө
Һү
Ҡ
Ҡә
Ҡө
Ҡү
ғ
ғә
ғө
ғү
Ҙ
Ҙә
Ҙө
Ҙү
ң
ңә
ңө
ңү
ҫ
ҫә
ҫө
ҫү
III.Маҡсат менән таныштырыу.
Уҡыусылар менән бергәләп дәрестең темаһын асыҡлау, маҡсатын һәм бурыстарын билдәләү, шиғырҙы уҡып, дәрестең темаһы, маҡсаты менән таныштырыу .
Телефондар шылтырайҙар, (Телефон тауышы).
Хәлдәр белдереп.
Дуҫтар менән туғандарға
Сәлә м еткереп.
-Шиғыр нимә тураһында ?
-Телефон тураһында.
-Уҡыусылар, ә һеҙ телефондан һөләшә беләһегеҙме?
-Эйе. Беләбеҙ.
-Уҡыусылар, ә телефон беҙгә ни өсөн кәрәк икән?
- Беҙ телефондан һөйләшәбеҙ
-Һаулыҡ һорашабыҙ.
- Телефондан врач саҡыртабыҙ.
- Телефондан беҙ врач саҡыртабыҙ, дуҫтар менән һөләшәбеҙ, аралашабыҙ.
-Эйе, тимәк бөгөнгө дәрестең темаһы «Телефондан һөйләшергә өйрәнеү».
Бөгөнгө көндә телефонһыҙ йәшәүҙе күҙ алдына килтереүе бик ауыр. Телефон - йәшәү сығанағына әйләнеп бара.
Телефондан нисек һөйләшергә кәрәк? (Дәүләт телендә телефон аша асыҡ, аңлайышлы,дөрөҫ һөйләшә белеү -культуралыҡтың тағы ла бер билдәһе)
IV. Яңы тема.
- ( хәҙер, уҡыусылар,яңы һүҙҙәр менән танышайыҡ. Таҡталағы һүҙҙәргә иғтибар итәбеҙ.
ғ. Һүҙлек эше.
Дөрөҫ уҡыу өҫтөндә эш: -уҡытыусының уҡыуы, берәмләп уҡып сығыу, , юғалған тәржемәһен табыу,яңы һүҙҙәр менән һүҙбәйләнештәр, һөйләмдәр төҙөү.
телефондан һөйләшә –разговаривает по телефону
шылтырата- звонит ( ударение )
тыңлайым -слушаю
кеҫә телефоны- сотовый телефон
көтөгөҙ-ждите
зинһар-пожалуйста
саҡырығыҙ әле- позовите пожалуйста
Текст өҫтөндә эш.
-( хәҙер консультанттар минең янға килегеҙ. (Консультанттар төркөмдәргә эш ала.)
Текст өҫтөндә эш алымдары:
-Уҡытыусының уҡыуы.
- Тексты эстән уҡыу.
-Бер уҡыусының уҡыуы.
-Тексы тәржемә итеү.
- Тексты ролдәргә бүлеү. Текста кемдәр һөйләшә? ( Врач һәм Иванов) Ролдәргә бүлегеҙ, врач һәм Ивановтың әйткән һүҙҙәрен табып, В һәм И хәрефтәрен яҙығыҙ. Ролләп уҡырға әҙерләнәбеҙ. ( уҡыусыларҙың ҡулдарында өй телефоны )
-Алло, алло!
-Тыңлайым һеҙҙе.
Ашығыс медицина ярҙамымы? Зинһар, тиҙ генә килеп етегеҙ инде. Хәлем бик насар, температурам юғары, башым ауырта.
-Фамилияң нисек?
-Иванова.
-Нисә йәштәһең?
-13 -тә
«\Өйҙә ата-әсәйең юҡмы ни?
-Улар эштә.
-Адресығыҙ нисек?
-Ленин урамы, 10-сы йорт, 4-се фатир.
-Көтөгөҙ, хәҙер килербеҙ.
Диалогты сценариға һалыу.
Врач һәм Ауырыу. Телефон ,фанедоскоп, калпак.
V. Грамматик темаға инеш.
1. -Әйҙәгеҙ, уҡыусылар, ял итеп , кроссворд сисеп алайыҡ. Һүҙҙәрҙе тәржемә итеп, кроссвордтағы һүҙҙәрҙе табайыҡ. Карточкала һүҙҙәр яҙылған. (Читает,звонит, слушает, кричит, не идет).
Уҡый, шылтырата, тыңлай, ҡысҡыра, бармай .
-Вертикаль буйынса ниндәй һүҙ килеп сыҡты. -Ҡылым.
Ң2. Текстан ҡылымдарҙы табырға.
Логик мәғәнә моделе.
3. Дәреслек менән эш.
-Хәҙер дәреслектәрҙе астығыҙ. Ҡылымдарҙың затын,заманын билдәләргә.
ң. Рефлексия . Дәфтәрҙә эш. Үҙ-ара тикшереү. Нөктәләр урынына ҡылымдарҙы күсереп яҙырға, затын, һанын билдәләргә.Промежуточные отметки.Хатаһыҙ- «5»,1 хата-«4»,3 хата-3».
Минең әсәй телефондан … .
Бөгөн дуҫыма … кәрәк.
Мин һеҙҙе иғтибар менән … .
Ғәфү итегеҙ, Маратты телефонға … .
Слова для справок: саҡырығыҙ әле, шылтыратырға, тыңлайым, һөйләшә.
ө. Ребус сисеү.
( хәҙер уҡыусылар ял итеп ребус сисеп алайыҡ.
Эйе, йөҙә,һикерә,ҡарай, өйрәтә, ҡоланы тигән һүҙҙәрҙе таптыҡ.Консультанттар минең янға килеп эш алалар.
1 -сетөркөм- йөҙә һүҙен зат менән үҙгәртә.
2 –се төркөм -һикерә һүҙен зат менән үҙгәртә
3-сө төркөм -ҡарай һүҙен зат менән үҙгәртә
Төркөмдәр эше. Төркөмдәр ҡыңғырау тауышы ишетеү менән уҡытыусы янына сығалар. Консультанттар төркөмдәр өсөн эш ала. Уҡытыусы эштең асылын консультанттарға аңлата. Консультанттар төркөмдәргә күнегеүҙе аңлата.
Беренсе төркөм . Һөйләмдәрҙе дөрөҫ итеп урынына ҡуйып диолог төҙөргә.
-Һаумы, Азат.
-Сәләм,Ринат.
-Мәктәпкә футбол уйнарға бараһыңмы?
-Бөгөн бара алмайым, өйгә эшем күп: инша яҙырға, шиғыр ятларға, әсәйгә лә ярҙам итергә кәрәк.
-Ярай,һау булып тор.
Икенсе төркөм .
SMS яҙыу-уҡытыусыға.
Өсөнсө төркөм. Һүрәттәргә тап килгән SMS-ты табырға.
SMS-тарҙы кем ебәргән? Һ үрәттәр менән эш.
Сәләм. Хәлдәрең нисек? Катокка барабыҙмы? Уҡыусы
Һаумы, улым. Атайың өйҙәме? Компьютерҙа оҙаҡ ултырма. (сәй
VI Дәресте йомғаҡлау.
1.Дәрестә нимәләр белдек?( Телде яратырға, телефон аша дөрөҫ һөйләшергә , аңлашырға,һ.б)
2Өйгә эш. Кеҫә телефонына реклама яҙырға
3.Синквейн
Дәресте йомғаҡлап, тема буйынса бәләкәй генә бер шиғыр төҙөйбөҙ.
Телефон
Матур ,яңы
Шылтырай, хәбәр итә, сәләм ебәрә
Телефон кәрәк.
Супер.
-Алло, аллоғ
-Тыңлайым һеҙҙе.
-Ашығыс медицина ярҙамымы? Зинһар, тиҙ генә килеп етегеҙ инде. Хәлем бик насар, температурам юғары, башым ауырта.
-Фамилияң нисек?
-Иванова.
-Нисә йәштәһең?
-Миңә ғҡ йәш.
-%йҙә ата-әсәйең юҡмы ни?
-Улар эштә.
-Адресығыҙ нисек?
-Ленин урамы, ғ0-сы йорт, ҙ-се фатир.
-Көтөгөҙ, хәҙер килербеҙ.
-Алло, аллоғ
-Тыңлайым һеҙҙе.
-Ашығыс медицина ярҙамымы? Зинһар, тиҙ генә килеп етегеҙ инде. Хәлем бик насар, температурам юғары, башым ауырта.
-Фамилияң нисек?
-Иванова.
-Нисә йәштәһең?
-Миңә ғҡ йәш.
-%йҙә ата-әсәйең юҡмы ни?
-Улар эштә.
-Адресығыҙ нисек?
-Ленин урамы, ғ0-сы йорт, ҙ-се фатир.
-Көтөгөҙ, хәҙер килербеҙ.
телефондан һөйләшә –разговаривает по телефону
шылтырата- звонит ( ударение и-ға төшә )
тыңлайым -слушаю
кеҫә телефоны- сотовый телефон Был телефон ни өсөн ҡулланыла?
көтөгөҙ-ждите
зинһар-пожалуйста
саҡырығыҙ әле- позовите пожалуйста
Номер материала: ДВ-074484
Не нашли то что искали?
Вам будут интересны эти курсы:


c: text/html

text:
Башҡорт дворяндары Сыртлановтар нәҫеле илебеҙгә байтаҡ билдәле шәхес бирҙе, Мәғүбә Хөсәйен ҡыҙы – шуларҙың береһе.
Ҡасан беҙ һинең менән тәү тапҡыр осрашҡайныҡ әле? Теп-теүәл 53 йыл элек, Башҡорт дәүләт университетының дөйөм ятағы артындағы ыҡсым ғына баҡсалыҡта. Беҙ, бер төркөм абитуриент, башҡорт әҙәбиәтенән буласаҡ һынауға әҙерләнәбеҙ. Кемдер һорауҙарҙы уҡый, икенселәр яуап бирә. Әлбиттә, башҡалар белмәгән һорауҙарҙың күпселегенә төҫкә шундай һылыу, осҡон сәсеп торған ҙур һоро күҙле, сәстәрен ике толом итеп үреп төшөргән батыр ҡыҙ яуап бирә. Яуап биреп кенә ҡалмай, үҙ фекерен әйтеп, аңлатмалар биреп ҡуя.
– Беҙҙең ырыуҙың исемен хәтерләмәйһеңме? Районда шәжәрә байрамы үткәрергә әҙерләнәләр. Меңдәр араһында, ниңәлер, беҙҙең Исмәғил ауылы юҡ. Һин фәнгә, тарихҡа яҡыныраҡ бит. Белеш әле шуны.
Урыҫ милләтле, башҡорт рухлы был рәссам хаҡында тулҡынланмайынса һөйләү мөмкин түгел. Үҙенең тәүге әҫәрҙәрендә үк ул башҡорт халҡының тарихына, азатлыҡ өсөн көрәшкән батырҙарына мөрәжәғәт итте. “Стәрлетамаҡ комиссарҙарын атыу”, “Салауаттың йәшлеге”, “Пугачевсылар”, мәҫәлән, ана шундайҙарҙан. Ә инде 1953 – 1955 йылдарҙа ҡылҡәләм оҫтаһы киң билдәле “Салауаттан һорау алыу” картинаһын ижад итә.

robotstxt: allowed

filter: keep


text:
- Подробности
- Просмотров: 244
МОЛЕКУЛЯР БИОЛОГИЯ, генетик мәғлүмәтте һаҡлау, тапшырыу һәм тормошҡа ашырыу механизмдары, даими булмаған биополимерҙарҙың (аҡһымдарҙың һәм нуклеин кислоталарының) төҙөлөшө һәм функциялары т‑дағы фән. Биохимияның биополимерҙарҙы өйрәнеүсе йүнәлештәренең үҫеше барышында формалаша. Биология, биоинформатика, генетика, микробиология, физика, химия һ.б. фәндәр м‑н бәйле. М.б. мөһим өлкәһе булып ген инженерияһы тора, уның базаһында биотехнология үҫешә. Башҡортостанда М.б. б‑са тикшеренеүҙәр 1956 й. Биология институтында нуклеин алмашыныуы лаб. ойошторған В.Г.Конарев тарафынан башлана һәм Биохимия һәм генетика институтында В.А.Вәхитов, Ф.Р.Ғималов, А.М.Куликов, А.В.Чемерис һ.б. тарафынан дауам ителә. Бойҙайҙарҙың һәм уларҙың ҡырағай туғандарының — эгилопстарҙың рибосомалы РНК (рРНК) гендарының структур-функциональ ойошторолошо өйрәнелә (рРНК гендары һәм уларҙың көйләү өлкәләре клонлаштырыла һәм секвенирлаштырыла, полиплоид бойҙай миҫалында кесе йәҙрәнең өҫтөнлөк итеү тәбиғәте асыла, бойҙайҙың төрлө төрҙәре һәм эгилопстар гендарының промотор өлкәләрендә цитозин ҡалдыҡтары метиллашыуының тәбиғәте һәм кимәле өйрәнелә). Бүлбе бактерияларының углеводтарҙы бәйләү өсөн яуаплы лектин гендары фрагменттары клонлаштырылған һәм секвенирлаштырылған ҡуҙаҡлы үҫемлектәр (30‑ға яҡын төр) м‑н симбиозында атмосфера азотын туплауының молекуляр-биол. аспекттары тикшерелә (А.Х.Баймиев). Ҡайһы бер фармакол. препараттарҙың ҡомаҡтарҙың мейеһендәге күп һанлы гендарҙың экспрессияһына йоғонтоһо өйрәнелә (Ю.В.Вәхитова). Фага векторында составында термостабиль ДНК-полимераза булған клон тиңләштерелгән һәм секвенирлаштырылған Thermus flavus бактерияһының геном китапханаһы булдырыла (Вәхитов, Чемерис һ.б.). Клонлаштырылған гликопротеиндарҙың гендары һәм бөйөр синдромлы геморрагик биҙгәктең этиологик агенты булған хантавирус нуклеокапсид аҡһымы нигеҙендә ошо вирусҡа ҡаршы ДНК‑вакцинаның прототибы булып хеҙмәт иткән ген инженерияһы конструкциялары уйлап табыла. Биология ин‑ты хеҙм-рҙәре (О.Н.Логинов, Н.Г.Усанов) м‑н берлектә фага векторҙарында Bacillus sp. һәм Paenibacillus macerans бактерияларының геном китапханалары булдырыла. Был бактерияларға скрининг үткәреү һөҙөмтәһендә крахмалды цикллы олигосахаридтарға — циклодекстриндарға әйләндереүсе бета- һәм альфа-циклодекстринглюканотрансферазаларҙың гендары асыла, субклонлаштырыла һәм секвенирлаштырыла. Биохимия һәм генетика ин‑тында Вәхитов етәкс. бөтә ҡатмарлылыҡ кимәлендәге организмдарҙың, ш. иҫ. кеше гендары һәм геномдарының, структур-функциональ ойошторолошо б‑са ғилми мәктәп эшләй; бактериялар, вирустар, хайуандар, үҫемлектәр ДНК‑һының айырым гендарының һ.б. фрагменттарының 90‑дан ашыу нуклеотид эҙмә-эҙлелеге билдәләнгән һәм халыҡ-ара мәғлүмәт банкыларында теркәлгән. Биология ин‑тында цикллы диген системалар ярҙамында гендар экспрессияһы м‑н идара итеү (Р.Н.Чураев) һәм төрлө тәбиғәтле ксенобиотиктарҙың рекомбинант штамм-деструкторҙарын уйлап табыу б‑са тикшеренеүҙәр алып барыла (Т.В.Маркушева).
А.В.Чемерис
Тәрж. Г.А.Миһранова


text:
Башҡортостан парламентының ун һигеҙенсе ултырышында бюджет документтары ҡараласаҡ
22 октябрҙә Башҡортостан Республикаһы Дәүләт Йыйылышы–Ҡоролтайҙың ун һигеҙенсе ултырышында БР Президенты тәҡдим иткән бюджет документтары пакеты ҡараласаҡ. Был 2010 йылға һәм 2012 йылға тиклемге осорға Башҡортостан Республикаһының социаль — иҡтисади үҫешен күҙаллау проекты, шулай уҡ “2010 йылға Башҡортостан Республикаһы бюджеты тураһында” һәм “2010 йылға Башҡортостан Республикаһының Мотлаҡ медицина страховкаһы республика фонды бюджеты тураһында” закон проекттары.
Республика парламентының ун һигеҙенсе пленар ултырышын үткәреү тураһында ҡарарын Башҡортостан Республикаһы Дәүләт Йыйылышы – Ҡоролтай Президиумы үҙенең егерме беренсе ултырышында раҫланы. Парламенттың сираттағы ултырышы көн тәртибе проектына урындағы үҙидара, йәштәр сәйәсәте һәм башҡалар тураһында ғәмәлдәге закондарға үҙгәрештәр индереү буйынса 30-ға яҡын закон проекты индерелде.Өсөнсө уҡыуҙа ҡабул итеү өсөн бер нисә закон проекты тәҡдим ителде. Улар араһында “Башҡортостан Республикаһы Дәүләт Йыйылышы – Ҡоролтай тураһында”, “Башҡортостан Республикаһының дәүләт вазифалары тураһында ” Башҡортостан Республикаһы законының 5-се статьяһына үҙгәреш индереү хаҡында”, ” Башҡортостан Республикаһында ҡалалар төҙөлөшө эшмәкәрлеген көйләү тураһында” республика закондарына үҙгәрештәр индереү хаҡындағы закон проекттары бар. Парламент, бюджет документтарынан тыш, беренсе уҡыуҙа ла закон проекттарын ҡараясаҡ. Улар Башҡортостан Республикаһы Хөкүмәтенең Дәүләт Йыйылышына үҙ эшмәкәрлеге һөҙөмтәләре хаҡында йыл һайын отчет биреү тәртибенә асыҡлыҡ индергән “Башҡортостан Республикаһы Хөкүмәте тураһында” , муниципаль берәмек башлығын отставкаға ебәреү нигеҙҙәрен һәм тәртибен аныҡлаусы “Башҡортостан Республикаһында урындағы үҙидара тураһында” , республикала Профсоздар хеҙмәткәрҙәре көнөн билдәләүсе “ Профессиональ союздар тураһында” БР-һы Закондарына үҙгәрештәр индереү хаҡында закондар проекты.
Парламентарийҙар Дәүләт Думаһына ”Рәсәй Федерацияһында урындағы үҙидараны ойоштороуҙың дөйөм принциптары тураһында” Федераль законға үҙгәрештәр индереү хаҡында” федераль закон проектын индереү буйынса закондар сығарыу инициативаһы менән сығыш яһаясаҡ, Башҡортостан Республикаһы Дәүләт Йыйылышы –Ҡоролтай ҡарамағындағы икенсе саҡырылыш Йәштәрҙең йәмәғәт палатаһының 2007- 2009 йылдар осоронда эше хаҡында отчетын тыңлаясаҡ.
Кәңәшмәлә ” Башҡортостан Республикаһында йәштәр сәйәсәтен тормошҡа ашырыу буйынса ҡануниәтте камиллаштырыу тураһында” темаһына парламент тыңлауҙары үткәреү мәсьәләһе лә хәл ителәсәк.


text:
Силәбе өлкәһенең Ҡоншаҡ районына газ үтә
Силәбе өлкәһенең Ҡоншаҡ районында газ үткәрелә башланы, тип хәбәр итте «Башинформ» агентлығына Башҡортостандың Силәбе өлкәһендәге Даими вәкиллегенең матбуғат секретары Михаил Хәбиров.
Май айында район биләмәһендә «Берҙәм Рәсәй» партияһының «Изге эштәр» проекты старт алды, уның нигеҙендә урындағы халыҡтың теләктәренән ҙур исемлек төҙөлдө. Районға газ үткәреү иң төп проблемаларҙың береһе тип билдәләнде.
Артабан Силәбе өлкәһе губернаторы Михаил Юревичтың Ҡоншаҡ районы хакимиәте башлығы Вадим Закиров менән осрашыуы үтте, унда район проблемалары ҡабаттан телгә алынды. Осрашыу йомғаҡтары буйынса төбәк башлығы районға 15 миллион һум күләмендә аҡса бүлергә ҡушты.
Михаил Хәбиров әйтеүенсә, яҡын арала Ҡоншаҡ ауылының Карл Маркс, Партизандар, Лермонтов урамдарына газ инә башлаясаҡ.
— Районға газ килеүе ауыл халҡының көндәлек тормошон ысын мәғәнәһендә модернизациялауҙы аңлата, — тип билдәләне ул.
Башҡортостан Республикаһының Силәбе өлкәһендәге даими вәкиле Мөхәмәтулла Хафизов әйтеүенсә, Ҡошаҡ районы – иң боронғо башҡорт ауыл хужалығы ерҙәренең береһе, Башҡортостан хөкүмәте башлығы Әхмәтзәки Вәлидов бойороғо менән 1917 йылда ойошторолған. Район Башҡорт АССР-ының Арғаяш кантоны составында була.
— 1956 йылда «Маяҡ» производство берекмәһе заводындағы радиацион һәләкәттән зыян күргән район өсөн, төп халыҡ өсөн газлаштырыу – ысын бүләк ул, — тип һыҙыҡ өҫтөнә алды Мөхәмәтулла Хафизов.


text:
Башҡортостан көрәшселәре «Владимир көҙө» турнирынан өс алтын миҙал алып ҡайтты
ӨФӨ, 2016 йыл, 3 октябрь. /«Башинформ» мәғлүмәт агентлығы, Дмитрий Слезин/.
Башҡортостан көрәшселәре Эдуард Никифировтың иҫтәлегенә арналған «Владимир көҙө» грек-рим көрәше буйынса Бөтә Рәсәй турнирында өс алтын миҙал яуланы.
Ярышта ил төбәктәренән, шулай уҡ Белоруссиянан, Үзбәкстандан һәм Тажикстандан 300-ҙән ашыу юниор ҡатнашты.
Башҡортостан исеменән алты спортсы сығыш яһаны. Ислам Опиев, Аслан Толов һәм Фәдис Вәлитов чемпион титулына лайыҡ булды.


text:
- Подробности
- Просмотров: 271
МЕРГЕЛЬ, ултырма тау тоҡомо. 50—70% карбонаттан (кальцит һәм доломит) һәм 25—50% балсыҡтан тора. Минераль составы б‑са эзбиз һәм доломит М. бүленә. Ҡушылмаларына ҡарап саҡматаш, ҡомташ, күмер һ.б. төрҙәргә айырыла. Структураһы пелитоморфлы, алевропелитлы, псаммопелитлы (бөртөксәләренең үлсәме 0,001—2 мм); текстураһы массив. Төҫө асыҡ һарғылт, йәшкелт, һорғолт, көрән һәм ҡыҙыл. Диңгеҙ бассейндарында, ҡултыҡтарында һәм сөсө һыулы күлдәрҙә барлыҡҡа килә. М. һуң кембрий алдынан неогенға тиклем ултырма тоҡомдар араһында ҙур ятыштар рәүешендә киң таралған. Цемент етештереүҙә ҡулланыла. БР‑ҙа рифей (ҡытау свитаһы), палеозой (өфө ярусы, ҡазан ярусы һәм татар ярусы), мезозой (өҫкө аҡбур) ултырмаларына тура килә. 10‑дан ашыу ятҡылыҡ билдәле: Береш, Инйәр, Смаҡай, Төлмәй, Түләк (бөтәһе лә — Белорет р‑ны), Ҡолғона (Ишембай р‑ны) һ.б.
А.А.Алексеев
Тәрж. Э.М.Юлбарисов


text:
- Подробности
- Просмотров: 416
БЕТОН (фр. beton), бәйләүес матдәләр (һыу ҡатыш йәки һыуһыҙ), тулыландырыусылар һәм махсус өҫтәмәләр (модификаторҙар) ҡатнашмаһын формаға индереп ҡатырыу һөҙөмтәһендә алынған таш һымаҡ яһалма материал. Б. бәйләүес матдә төрө (цементлы, силикатлы, гипслы, шлаклы-һелтеле, битумлы, полимерлы-цементлы) һәм тәғәйенләнеше (ғәҙәти, гидротехник, юл һәм аэродромдар өсөн, махсус тәғәйенләнешле — эҫегә, к‑таға сыҙамлы һ.б.), әҙерләү ысулы (монолит, йыйылма) б‑са классификациялайҙар. Тығыҙлығы б‑са Б. айырыуса ауыр (2500 кг/м3 ашыу; цемент һәм тәбиғи йәки яһалма тулыландырыусылар — магнетит, барит, ҡорос онтағы йәки юнысҡыһы — нигеҙендәге), ауыр (2200—2500; цемент һәм тау тоҡомдары араһынан тығыҙ тулыландырыусыларҙан — ваҡланған таш, ҡырсынташтан), еңеләйтелгән (1800—2200; цемент һәм ваҡланған таш кеүек артыҡ тығыҙ булмаған эре тулыландырыусыларҙан), еңел (500—1800; органик, үтә еңел, гидравлик бәйләүес һәм керамзит, күпертелгән шлак һ.б. күҙәнәкле яһалма йәки тәбиғи тулыландырыусыларҙан), айырыуса еңелгә (күҙәнәкле бетон, күбекле бетон, 500 кг/ м3 әҙерәк; бәйләүес матдәне күпертеп һәм перлит, вермикулит, күпертелгән полистирол кеүек яһалма күҙәнәкле еңел тулыландырыусыларҙан алалар) бүләләр. Б. төп үҙенсәлектәре: ҡыҫыуға сыҙамлы, һуҙыуға ҡаршы тороусанлығы насар (уны яҡшыртыу өсөн Б. ҡорос сымдар м-н арматуралайҙар; ҡара: Тимер-бетон), утҡа һәм һалҡынға үтә сыҙамлы, тығыҙлығы юғары һ.б. Уның үҙенсәлектәрен яҡшыртыу өсөн ныҡлыҡ, һалҡынға сыҙамлылыҡ, һыу үткәрмәүсәнлекте арттырыусы, түбән т‑рала Б. ҡатырыусы һәм уны тиҙләтеүсе өҫтәмәләр, ҡорос коррозияһы ингибиторҙары ҡулланыла. Б. иң боронғо һәм төп төҙөлөш материалдарының береһе, уны б.э.т. 3 б. алып ҡулланғандар.
Башҡортостанда 13 б. башында Турахан кәшәнәһен төҙөүҙә файҙаланыла; уның стеналары ярым бут һалыу системаһы м-н ҡоролған, йәғни ике параллель стена араһындағы ҡыуышлыҡ буто-бетон (эзбизташ иҙелмәһендәге ваҡ таш) м-н тултырылған. Һуңынан Б. ҡулланыу өлөшләтә туҡтала һәм 19 б. 2‑се ярт., гидравлик бәйләүес матдәләр уйлап табылғандан һәм сәнәғәт портландцементын етештереү ойошторолғандан һуң, уны киң даирәлә файҙаланыу мөмкинлеге тыуа. 20 б. 50‑се йй. уртаһынан БР Төҙөлөш комплексы ғилми-тикшеренеү, проект-конструкторлыҡ һәм производство ин‑тында цементлы ауыр һәм еңел Б. етештереү технологияларын камиллаштырыу б‑са тикшеренеүҙәр алып барыла. Керамзит‑бетондан ҡаплау плиталары, өс ҡатлы стена панелдәре, призматик, центрифугала тотолған ҡыуыш йомро һәм һуғыуға сыҙамлы свайҙар, күпертелгән полистиролдан айырыуса еңел, автоклавта әҙерләнгән күҙәүле, ваҡ төйөрлө (ҡомдан), еңел конструкция Б. алыу технологиялары уйлап табыла. Б. өсөн эффектив пластификаторҙар һәм күпертеүселәр (ЛИГФОЛ-01, ЛЕГПОР-01) эшләнә (Р.И.Буранғолов, Д.М.Хәбиров) һәм 90-сы йй. башынан төҙөлөштә ҡулланыла. Респ. 60—70-се йй. — Б. бөтә төрҙәрен һәм заманса технологиялар б‑са унан изделиелар (йыйылма тимер-бетон, ферма, балка, плита кеүек көсөргәнеште үҙенә алған конструкциялар, бетонлы стена таштары) етештереү; 90-сы йй. аҙ. алып күҙәнәкле бетон (Өфө төҙөлөш материалдары комбинаты) һәм айырыуса еңел полистирол күбекле Б. (Бәләбәй, Күмертау, Мәләүез, Өфө ҡҡ.) етештереү үҙләштерелә. 70-се йй. аҙ. алып Өфөлә торлаҡ йорттарҙың нигеҙен һалыуҙа свайҙар, Стәрлетамаҡ р‑нындағы “Спартак” сусҡасылыҡ комплексын һәм “Башҡортостан” ҡошсолоҡ ф‑каһын төҙөүҙә өс ҡатлы стена панелдәре ҡулланыла. Полистирол күбекле Б. полипропилен етештереү корпустары (“Уфаоргсинтез”, 1995), “Автонормаль” з-дының ярҙамсы цехтары комплексы (Бәләбәй, 1995—98), Каруанһарай (Өфө, 1998) һ.б. объекттарҙың монолит йылылыҡ үткәрмәүсе түбәләре эшләнә.
Әҙәб.: Баженов Ю.М. Технология бетона. М., 1987.
Р.И.Буранғолов
Тәрж. Л.И.Шарапова


text:
21 каб
(төп корпус)
тел.: (347) 273-67-08
Мөдире – Хөсәйенов Айбулат Спартак улы.
Университетты тамамлаусыларҙы эшкә урынлаштырыуға ярҙам итеүҙең төбәктәге үҙәге 2006 йылда Мәғарифтың Федераль агенство коллегияһы, шулай уҡ БДУ-ның Ғилми Советы ҡарары менән студенттарҙы һәм университетты тамамлаусыларҙы эшкә урынлаштырыу, хеҙмәт баҙарында дөрөҫ ориентир алыуға ярҙам итеү өсөн ойошторола.
Үҙәк университет факультеттары деканаты һәм кафедралары менән тығыҙ бәйләнештә эшләй. Йәштәрҙе һәм халыҡты эш менән тәьмин итеү буйынса республика һәм ҡала үҙәктәре Өфө ҡала администрацияһының Йәштәр сәйәсәте комитеты, БДУ студенттарының профсоюз комитеты менән хеҙмәттәшлек итә.
Үҙәк Башҡарма власть органдары, халыҡты эш менән тәьмин итеү органдары, эш биреүселәрҙең берләшмәһе һәм йәмәғәт ойошмалары менән эш алып бара.
Халыҡты эш менән тәьмин итеү органдары менән вакансиялар һәм резюме буйынса мәғлүмәттәр алышыу һәр аҙна ғәмәлгә ашырыла.
Үҙәк вакансия йәрминкәләре, компаниялар һәм эш биреүселәр ойошмаларының презентациялары, түңәрәк өҫтәлдәр, осрашыуҙар, студенттарҙы һәм университетты тамамлаусыларҙы эшкә урынлаштырыу проблемалары буйынса конференциялар үткәреп тора.
Студенттарға һәм университетты тамамлаусыларға ҡаланың алдынғы кадрҙар агенстволары сайттарында урынлаштырыу өсөн конкурент булырлыҡ резюме төҙөгәндә консультациялар бирелә, ярҙам күрһәтелә. Тулы һәм ҡыҫҡа эш көнөнә эш табыу буйынса төрлө варианттар тәҡдим ителә. Студенттарҙы ҡыҫҡа ваҡытлы эшкә урынлаштырыу, хеҙмәттәшлек тураһында килешеүҙәр төҙөү уңышлы башҡарыла.
Үҙәк эсендә Студенттар Советы эшләп килә. Уның маҡсаты – студенттарҙы һәм университетты тамамлаусыларҙы төрлө саралар үткәреүгә ылыҡтырыу, студенттарҙы хеҙмәт баҙарына әҙерләү һ.б.
М.В.Ломоносов ис. МДУ-ның “Гуманитар технологиялар” тест үткәреү һәм үҫеш үҙәге менән берлектә абитуренттар, студенттар, университетты тамамлаусылар араһында “БДИ”, “Профориентатор” һәм “Профкарьера” программалары буйынса он-лайн тест үткәрелеп тора. Маҡсаты – тест эшләүселәрҙең профессиональ йәһәттән ҡыҙыҡһыныуҙарын, шәхес булараҡ үҫеш кимәлен, һәләттәрен диагностикалау, теге йәки был хеҙмәт төрөнә һәләттәр асыҡлана, һөнәр һайлау буйынса кәңәштәр бирелә. БДУ-ның был үҙәге Н.И.Лобачевский ис.ННДУ, В.И.Ульянов-Ленин ис. КФУ һәм МарДТУ менән бер рәттән БР юғары уҡыу йорттарының ТЭУЯИ үҙәктәре үткәрелгән сараларҙың координаторы булып тора.


text:
Саф булһын һыуҙарыбыҙ!
01 августа 2017 йыл | Йәмғиәт
Көн бер аҙ болотлап, ямғыр һибәләп тороуына ҡарамаҫтан, ҡунаҡсыл Табын ерендә уҙған "Һыу көнө” байрамына райондың 10 мәҙәниәт йорто коллективтары, ауылдың йәше-ҡарты дәррәү килгәйне. Халыҡ фольклорына, йола-ғәҙәттәренә нигеҙләнеп ойошторолған сара Экология йылына арналды.
Ҡормантауҙа байрам буласаҡ
01 августа 2017 йыл | Йәмғиәт
19 августа Ҡормантау ауылының Ҡышлау урамындағы иркен аҡланда "Һаумыһығыҙ, ауылдаштар!” байрамы үтәсәк.
Ҡормантауҙа тыуып-үҫеп төрлө тарафҡа таралған барлыҡ ауылдаштарҙы, күрше ауылдар халҡын байрамға саҡырабыҙ. Байрам саралары иртәнге сәғәт 11-ҙә башлана.
Ойоштороу комитеты.
Ҡормантауҙа тыуып-үҫеп төрлө тарафҡа таралған барлыҡ ауылдаштарҙы, күрше ауылдар халҡын байрамға саҡырабыҙ. Байрам саралары иртәнге сәғәт 11-ҙә башлана.
Ойоштороу комитеты.
Шәхси кабинет уңайлы
01 августа 2017 йыл | Йәмғиәт
Рәсәй Федераль һалым хеҙмәтенең рәсми сайтында "Һалым түләүсенең шәхси кабинеты” тигән уңайлы сервис бар.
Был сервис онлайн режимда мөлкәт объекттары тураһында мәғлүмәт һәм һалым уведомлениелары алырға һәм уларҙы баҫтырып сығарырға, инспекцияға барып тормай ғына электрон юл менән документ алмашырға, 3-НДФЛ формаһы буйынса декларацияларҙы камераль тикшереү статусын күҙәтә барырға мөмкинлек бирә.
Шәхси кабинетта теркәү картаһында күрһәтелгән логин һәм пароль ярҙамында теркәлергә була. Бындай картаны һеҙ Рәсәй Федераль һалым хеҙмәтенең теләгән инспекцияһында (йәшәү урынында ғына түгел) шәхсән килеп ала алаһығыҙ. Һалым органына мөрәжәғәт иткәндә шәхесте раҫлаусы документ алып килергә кәрәк.
Был сервис онлайн режимда мөлкәт объекттары тураһында мәғлүмәт һәм һалым уведомлениелары алырға һәм уларҙы баҫтырып сығарырға, инспекцияға барып тормай ғына электрон юл менән документ алмашырға, 3-НДФЛ формаһы буйынса декларацияларҙы камераль тикшереү статусын күҙәтә барырға мөмкинлек бирә.
Шәхси кабинетта теркәү картаһында күрһәтелгән логин һәм пароль ярҙамында теркәлергә була. Бындай картаны һеҙ Рәсәй Федераль һалым хеҙмәтенең теләгән инспекцияһында (йәшәү урынында ғына түгел) шәхсән килеп ала алаһығыҙ. Һалым органына мөрәжәғәт иткәндә шәхесте раҫлаусы документ алып килергә кәрәк.
Браконьерлыҡты иҫкәртеү маҡсатында
01 августа 2017 йыл | Хоҡуҡ
Браконьерлыҡты һәм ҡоралдың законһыҙ әйләнешен иҫкәртеү һәм булдырмау маҡсатында, шулай уҡ 2017 йылда Башҡортостан Республикаһы биләмәһендә хайуандар донъяһын һәм улар төйәк иткән мөхитте һаҡлау йәһәтенән республиканың Тәбиғәттән файҙаланыу һәм экология министрлығы, Эске эштәр министрлығы менән берлектәге саралар планына ярашлы, 17 июлдән 31 декабргә тиклем
районда браконьерлыҡ факттарын асыҡлау һәм законһыҙ һаҡланған ҡоралды тартып алыу маҡсатында профилактик саралар үткәрелә.
Операция барышында тәбиғәтте һаҡлау структуралары һәм һунарсылыҡ ойошмалары менән берлектә һыу биоресурстарын табыу һәм һатыу, һыуҙа йөҙөүсе, һаҙлыҡ-болон, баҫыу, дала һәм тау кейектәренә, ҡырағай хайуандарға һунар итеү, шулай уҡ ҡорал һәм уларға пат-рондар әйләнешендә ҡағиҙәләрҙе боҙоу осраҡтарын асыҡлауға йүнәлтелгән маҡсатлы оператив-профилактик саралар үткәреү планлаштырылған. Граждандарҙағы ҡорал әйләнешендә тейешле ҡағиҙәләрҙе боҙоу, һунар ваҡытында спиртлы эсемлектәр эсеү осраҡтарын, ҡоралға документтар, һунар итеүгә лицензия һәм путевкалар булыу-булмауын, ҡиммәтле һәм һирәк осрай торған балыҡтарҙы законһыҙ тотоп һатыусыларҙы асыҡлауға айы-рыуса ҙур иғтибар биреләсәк.
Айрат Мирхәйҙәров,
полиция полковнигы
районда браконьерлыҡ факттарын асыҡлау һәм законһыҙ һаҡланған ҡоралды тартып алыу маҡсатында профилактик саралар үткәрелә.
Операция барышында тәбиғәтте һаҡлау структуралары һәм һунарсылыҡ ойошмалары менән берлектә һыу биоресурстарын табыу һәм һатыу, һыуҙа йөҙөүсе, һаҙлыҡ-болон, баҫыу, дала һәм тау кейектәренә, ҡырағай хайуандарға һунар итеү, шулай уҡ ҡорал һәм уларға пат-рондар әйләнешендә ҡағиҙәләрҙе боҙоу осраҡтарын асыҡлауға йүнәлтелгән маҡсатлы оператив-профилактик саралар үткәреү планлаштырылған. Граждандарҙағы ҡорал әйләнешендә тейешле ҡағиҙәләрҙе боҙоу, һунар ваҡытында спиртлы эсемлектәр эсеү осраҡтарын, ҡоралға документтар, һунар итеүгә лицензия һәм путевкалар булыу-булмауын, ҡиммәтле һәм һирәк осрай торған балыҡтарҙы законһыҙ тотоп һатыусыларҙы асыҡлауға айы-рыуса ҙур иғтибар биреләсәк.
Айрат Мирхәйҙәров,
полиция полковнигы
Хеҙмәттәшлек килешеүе
01 августа 2017 йыл | Мәғариф, Йәмғиәт
Өфө дәүләт нефть техник университеты ректоры Рәмил Бәхтизин эш сәфәре менән Таулы Алтай ҡалаһында булды. Осрашыу йомғаҡтары буйынса төбәк һәм юғары уҡыу йорто араһында хеҙмәттәшлек тураһындағы килешеүгә ҡул ҡуйылды, тип хәбәр итә Алтай Республикаһының рәсми Интернет-порталы.
Республика хөкүмәте рәйесе урынбаҫары Наталья Екееваның әйтеүе буйынса, Алтай Республикаһы социаль-иҡтисади үҫешенең мәғариф, ғилми-практик проекттарын һәм программаларын әҙерләү һәм ғәмәлгә ашырыу килешеү темаһы булып тора.
Үҙ сиратында, Рәмил Бәхтизин эшлекле аралашыуға һәм тығыҙ үҙ-ара эш алып барыуға әҙерлекте белдерҙе. Ул Өфө дәүләт нефть техник университетына «Газпром» асыҡ акционерҙар йәмғиәтенең «терәк юғары уҡыу йорто» статусы бирелеүен билдәләне.
Республика хөкүмәте рәйесе урынбаҫары Наталья Екееваның әйтеүе буйынса, Алтай Республикаһы социаль-иҡтисади үҫешенең мәғариф, ғилми-практик проекттарын һәм программаларын әҙерләү һәм ғәмәлгә ашырыу килешеү темаһы булып тора.
Үҙ сиратында, Рәмил Бәхтизин эшлекле аралашыуға һәм тығыҙ үҙ-ара эш алып барыуға әҙерлекте белдерҙе. Ул Өфө дәүләт нефть техник университетына «Газпром» асыҡ акционерҙар йәмғиәтенең «терәк юғары уҡыу йорто» статусы бирелеүен билдәләне.


text:
- Подробности
- Просмотров: 437
ГИДРАВЛИК ДВИГАТЕЛЬ, шыйыҡлыҡ ағымының энергияһын сығыш быуынының (вал йәки шток) механик энергияһына әүерелдереүсе машина. Эшләү принцибы б‑са динамик (гидротурбиналар) һәм күләмле (гидромоторҙар, гидроцилиндрҙар) Г.д. айырыла. Гидротурбина — шыйыҡлыҡ ағымы ярҙамында әйләндерелә торған көрәксәле машина. Шыйыҡлыҡ ағымының турбинаның әйләнеү күсәренә ҡарата йүнәлеше б‑са күсәр (шыйыҡлыҡ ағымы күсәргә параллель) һәм үҙәккә ынтылған (шыйыҡлыҡ эшсе тәгәрмәстең ситенән әйләнеү күсәре йүнәлешенә табан аға) Г.д. бүленә. Гидромотор — эш башҡарған органды әйләндергән гидростатик ҡыҫымдан эшләй торған машина. Шыйыҡлыҡтың эш башҡарыусы күләмен көйләү б‑са (көйләнә һәм көйләнмәй торған), уның ағымының йүнәлеше б‑са (реверсив һәм реверсив булмаған), эш башҡарыусы элементтарының төҙөлөшө б‑са (шестернялы, пластинкалы һәм поршенлы) айырыла. Гидроцилиндр — эш башҡарған органы ҡайтмалы йөрөш хәрәкәтен башҡарып торған машина. Г.д. күтәртеү, гидроудар машиналарын, сылбырлы тәгәрмәсле машиналарҙың һәм башҡа транспорт машиналарының (гидроцилиндрҙар, гидромоторҙар) йөрөткөстәрен хәрәкәткә килтереү өсөн, ГЭС‑тарҙа (гидротурбиналар) ҡулланыла. Башҡортостанда 1998 й. алып “Мотор” ҒПП тарафынан 40 кВт алып 200 кВт тиклем ҡеүәтле гидротурбиналар уйлап табыла һәм эшләнә (респ. Белорет, Йылайыр, Мәсетле һ.б. райондарында ҙур булмаған ГЭС‑тарҙа урынлаштырылған). “Гидромаш” ААЙ “Sauer” фирмаһының (Германия) лицензияһы б‑са эш башҡарыусы күләме 8‑ҙән 165 см3 тиклем булған (1993 й. алып), 2‑нән 200 кВт тиклем ҡеүәтле (1996 й. алып) поршенлы гидромоторҙар етештерә.
А.М.Русак
Тәрж. Р.Ғ.Ғилманов


text:
Өфө аэропорты халыҡ-ара конкурста еңеүсе булды
"Өфө" халыҡ-ара аэропорты 2008 йылда "БДБ илдәренең иң яҡшы аэропорты" конкурсында "Интенсив үҫешеүсе аэропорт" номинацияһында еңеүсе булды.
БДБ илдәре граждандар авиацияһының "Аэропорт" ассоциацияһы тарафынан үткәрелгән был абруйлы конкурсҡа "Пассажир. Бөтә иғтибар!" 35-се Мәскәү халыҡ-ара конференцияһы һәм "Аэропорттар өсөн техника һәм ҡорамалдар" күргәҙмәһе сиктәрендә йомғаҡ яһалды. Был сараларҙа Өфө аэропорты вәкилдәре лә ҡатнашты.
"Аэропорт" ассоциацияһының Почет грамотаһы һәм конкурста еңгән өсөн статуэтка "Өфө" халыҡ-ара аэропорты" асыҡ акционерҙар йәмғиәтенең генераль директоры Салауат Ҡотошовҡа тапшырылды. Предприятиеның матди-техник базаны үҫтереүҙәге, пассажирҙарҙы хеҙмәтләндереү сифатын яҡшыртыуға булышлыҡ итеүсе яңы технологиялар һәм хеҙмәтләндереүҙәр индереүҙәге ҡаҙаныштары шулай билдәләнде.
Хәтерегеҙгә төшөрөп үтәбеҙ, 2007 йылда "Өфө" халыҡ-ара аэропортында киң реконструкция үткәрелде, бының һөҙөмтәһендә республиканың "һауа ҡапҡаһы" заманса йөҙ алды, пассажирҙар ағымы артты һәм күрһәтелгән хеҙмәтләндереүҙәр сифаты яҡшырҙы. Әлеге ваҡытта Өфө аэропортында Рәсәйҙә беренсе сит ил һауа судноларын хеҙмәтләндереү буйынса производство-техник база төҙөү тураһында һөйләшеүҙәр алып барыла. Ил иҡтисады көрсөгө шарттарында предприятиеның эшмәкәрлеген камиллаштырыу буйынса аҙымдар яһала.


text:
30 йыл элек реставрацияға ебәрелгән Ленин һәйкәле үҙ урынына ҡайтты [видео]
Санкт-Петербургта реставрацияланып, Өфөгә ҡайтарыуҙың маҡсатҡа ярашлы булыу-булмауына бәйле ҡыҙыу бәхәстәрҙән һуң Ленин һәйкәле Өфөлә, Ленин һәм Коммунистик урамдары киҫелешендәге скверҙа, үҙ урынын алды.
В.И.Ленинға һәйкәл Башҡортостандың баш ҡалаһында 1924 йылда Рәсәйҙә тәүгеләрҙән булып ҡуйыла. Үткән быуаттың 80-сы йылдарында гипстан эшләнгән һәйкәл емерелә башлай һәм Өфөнөң ҡала коммуналь хужалығы заказы буйынса Ленинград оҫталары яһалма мәрмәрҙән уның күсермәһен эшләй. 1987 йылда заказ үтәлә, әммә уның өсөн түләнмәй һәм һәйкәл Ленинградта ҡала. Бер йыл элек Рәсәй сәнғәт академияһы фондтарында уны скульптор Руслан Арсланбаев таба.
Ҡала халҡы һәйкәлде тарихи урынына ҡайтарыуҙы һорап сығыш яһай. Ошоға бәйле ҙур дискуссия йәйелдерелә, унда сәйәси партиялар һәм йәмәғәт ойошмалары вәкилдәре лә ҡатнаша. Бәхәстәрҙә ҡатнашыусыларҙың күбеһе һәйкәлде ҡайтарыуҙы яҡлап сыға. Реставрация эштәре һәм һәйкәлде ҡалаға ҡайтарыу өсөн Өфө эшҡыуарҙарының береһе түләй. Шулай итеп, В.И.Ленин һәйкәле 30 йылдан һуң Өфөлә, үҙенең тарихи урынында, ҡайтанан ҡуйылды.


text:
Республикала халыҡтың килеме һәм уларҙың һатып алыу һәләте кәмей
ӨФӨ, 2015 йыл, 29 май. /«Башинформ» мәғлүмәт агентлығы, Эльвира Латипова/.
Башҡортостанда беренсе кварталда халыҡтың килеме, былтырғы менән сағыштырғанда, өс процентҡа, Рәсәй буйынса 1,4 процентҡа кәмегән. «Росстат»тың төбәк органы мәғлүмәттәре буйынса, республикала йәшәүселәрҙең йән башына уртаса килеме айына 21,2 мең һум, Рәсәй буйынса 25,2 мең тәшкил иткән.
Ҡулланыу хаҡтарының артыуы арҡаһында һатып алыу һәләте кәмей. Беренсе кварталда ул уҙған йылдың ғинуар-март айҙарына ҡарата һигеҙ процентҡа төшкән. Статистиктар һатып алыу һәләтен йән башына килемдең ҡулланыу тауарҙары һәм хеҙмәттәренең билдәләнгән йыйымы хаҡына ҡарап билдәләй.


text:
Өфөлә «Мисс Башкортостан» республика гүзәллек конкурсы еңеүсеһе билдәләнәсәк Фото: «Мисс Башкортостан» модель агентлығы
Өфөлә «Мисс Башкортостан» республика гүзәллек конкурсы еңеүсеһе билдәләнәсәк
Өфөлә «Мисс Башкортостан» республика гүзәллек конкурсы еңеүсеһе билдәләнәсәк Фото: «Мисс Башкортостан» модель агентлығы
ӨФӨ, 2016 йыл, 14 апрель. /«Башинформ» мәғлүмәт агентлығы, Гөлфиә Акулова/.
Йәкшәмбе, 17 апрелдә, «Башҡортостан» дәүләт концерт залында «Мисс Башкортостан-2016» матурлыҡ бәйгеһенең финалы уҙа. Сараны ошо уҡ исемдәге модель агентлығы ойоштора. Республиканың тәүге һылыуҡайы исеме өсөн 19 ҡыҙ, төрлө ҡала һәм район вәкилдәре көс һынашасаҡ.
Финалға әҙерлек барышында бәйгеселәр «Мисс Талант», «Мисс Топ-модель» этаптарын үтте. Өфөнән Лилиә Бережная — «Мисс Талант», Стәрлетамаҡтан Надежда Ивченкова «Мисс модель» исеменә лайыҡ булды. Быйылдан башлап «Мисс Башкортостан» конкурсында ҡатнашыусыларҙың хәйриә һәм ирекмәнлек эшмәкәрлеге еңеүҙең төп шарты булып тора. Һәр кем үҙенең ҡала йәки районында хәйриә проектын әҙерләй. Улар етем балалар өсөн концерттар, фотосессиялар, конкурстар ойоштора, балалар йорттары өсөн канцелярия кәрәк-яраҡтары һәм уйынсыҡтар йыя, йәнлектәргә ярҙам акциялары үткәрә. «Бәйләнештә» социаль селтәрендәге төркөмдә һәр проект менән танышырға һәм оҡшағаны өсөн тауыш бирергә мөмкин.
Ғәҙәттәгесә, финалда ҡыҙҙар визитка, ижади конкурс, дефиле номинацияларында үҙҙәренең матурлығын һәм һәләттәрен күрһәтәсәк. Сара ҡунаҡтарын ҡыҙыҡлы концерт программаһы көтә.
Тамашасыларҙың тауыш биреү һөҙөмтәләре һәм жюри баһаһы буйынса биш еңеүсе билдәләнәсәк. Гран-приға лайыҡ булыусы халыҡ-ара һәм Бөтә Рәсәй гүзәллек бәйгеләрендә Башҡортостан исеменән сығыш яһаясаҡ.


text:
Сәйәси күҙәтеү
11 апреля 2017 йыл | Сәйәсәт
Дуҫлашыу өмөттәре селпәрәмә килде
АҠШ-тың Сүриә хәрби аэродромын бомбаға тотоуы, Европа Союзының Украина граждандары өсөн визаһыҙ режим булдырыуы, Рекс Тиллерсондың Мәскәүгә эш сәфәре мөһим сәйәси ваҡиғалар рәтендә тора.
АҠШ-тың Сүриә хәрби аэродромын бомбаға тотоуы, Европа Союзының Украина граждандары өсөн визаһыҙ режим булдырыуы, Рекс Тиллерсондың Мәскәүгә эш сәфәре мөһим сәйәси ваҡиғалар рәтендә тора.
Йәнә шартлау. Был юлы Санкт-Петербургта
07 апреля 2017 йыл | Сәйәсәт
3 апрелдә Санкт-Петербург метроһында шартлау булып, унда 14 кеше һәләк булды, биш тиҫтәгә яҡын кеше төрлө тән йәрәхәттәре алды. Төньяҡ баш ҡалала матәм көнө иғлан ителде.
Ҡанлы һәм шанлы йылдар
21 марта 2017 йыл | Сәйәсәт
20 мартта "Үҙәк Совет власының Башҡорт Хөкүмәте менән Башҡорт Совет автономияһы хаҡындағы килешеүе”нә ҡул ҡуйылыуға 98 йыл тулды.
Шәреҡ илдәре сәйәсәтте билдәләйме?
21 марта 2017 йыл | Сәйәсәт
АҠШ Президенты Дональд Трамптың Германия канц-леры Ангела Меркель менән осрашыуы һәм Азия менән мөнәсәбәттәрҙе яҡшыртырға ынтылыуы, Рәсәйҙең Израиль һәм Төркиә менән дуҫлыҡҡа ынтылыуы, Молдованың ярҙам һорауы үткән арауыҡтың мөһим ваҡиғалары рәтендә торҙо.
Ҡырымдың Рәсәйгә ҡушылыуы айҡанлы
21 марта 2017 йыл | Сәйәсәт, Йәмғиәт
18 мартта илебеҙҙең барлыҡ төбәктәрендәге кеүек, Красноусолда ла Ҡырымдың Рәсәйгә ҡушылыуы уңайынан тантаналы саралар булып үтте.


text:
Фото:
«Альстом РусГидро Энерджи» яңы интеллектуаль продукт тәҡдим итте
Фото:
«Альстом Русгидро Энерджи» берлектәге яңы предприятиеһы кисә, 22 декабрҙә, мониторинг һәм электростанциялар ҡорамалдары хәүефһеҙлеге өсөн тәғәйенләнгән күп маҡсатлы диагностик комплекс менән таныштырҙы. Ул Башҡортостан территорияһында 20 декабрҙә теркәлгән.
«Альстом» менән «РусГидро» компаниялары төбәктә заманса гидроэнергетика ҡорамалдары етештереүсе завод төҙөү буйынса берлектәге пилот проектын тормошҡа ашыра. Ул республикала ойошторолоусы энерготехник технологиялар технопаркының составына инәсәк. 2010 йылдың декабрендә Рәсәй һәм Францияның премьер-министрҙары алдында ҡул ҡуйылған килешеүгә ярашлы, берлектәге предприятие 2011 йылда үҙенең беренсе продуктын күрһәтергә тейеш ине. Бөгөн уның презентацияһын «РусГидро» идараһы рәйесенең тулы хоҡуҡлы вәкиле Александр Кушвид үткәрҙе.
Яңы технопарктың төп резиденты булараҡ, Александр Кушвид яңы интеллектуаль продукт менән таныштырҙы. Был технологик процестар менән автоматлаштырылған идара итеү системаһы электр станцияларының әйләнмә ҡорамалдарын диагностикалау һәм уның эшмәкәрлеген тикшереү өсөн тәғәйенләнгән.
Яңы ҡорамал бихисап электр станцияларының хәүефһеҙлеген һәм ышаныслылығын күтәрергә тейеш. Төп маҡсаты — хәүефһеҙлекте тәьмин итеү, диагностика һәм артабан ремонтты дөрөҫ планлаштырыу, шулай уҡ кеше факторын кәметеү.
Яңы технопаркка яҙғыһын нигеҙ һалынасаҡ.
— Проект идеяһы бер йыл элек билдәләнгәйне, бөгөн беҙ уның аныҡ һөҙөмтәләрен күрәбеҙ, — тип билдәләне БР Хөкүмәте вице-премьеры, сәнәғәт һәм инновацион сәйәсәт министры Марат Мөлөков. — Тиҙҙән яңы предприятиеға тәүге нигеҙ ташы һалынасаҡ, уның төп резиденты — «Альстом» компанияһы. Уның тирәләй энергияны һаҡсыл файҙаланыусы ҡорамалдар етештерәсәк тағы бер нисә предприятие булдырыласаҡ.
Ике яҡ өсөн дә файҙалы хеҙмәттәшлектең иҡтисади һөҙөмтәһен күрһәтер өсөн Марат Мөлөков «РусГидро» компанияһының республика бюджетына капитал һалыуын миҫал итеп килтерҙе. Предприятие түләгән һалымдар суммаһы миллиард һумға еткән.
Завод төҙөлөшө 2013 йылда тамамланасаҡ. Ул ваҡытта Кубандәге ГЭС-тар каскады өсөн тәүге ике агрегат та сығарыласаҡ. 2016 йылда предприятие проект ҡеүәтенә сығырға тейеш.
Александр Кушвид әйтеүенсә, заводта 500-гә яҡын кеше эшләйәсәк. Производствоға инвестициялар күләме — 100 млн евронан ашыу. Проект өҫтөндә эш ҡайнай. Был проект бөгөндән үк заводтың тәүге продукцияһына һатып алыусыларҙың булыуы менән ҡыҙыҡлы.
Хәтерегеҙгә төшөрәйек, был предприятиела «РусГидро» компанияһына — 51%, «Альстом»ға 49% тура килә. Структура төҙөлөшөнә килгәндә, бындай заводтар төҙөү буйынса ғәйәт ҙур тәжрибәһен иҫәпкә алып, менеджмент һәм операциялар менән идара итеү «Альстом»ға тапшырылған. Француз компанияһы Рәсәй бөгөн ихтыяжлыҡ кисергән стандарттар һәм компетенцияларҙы ҡулланыуға индерергә тейеш.


text:
- Подробности
- Просмотров: 498
ГЕОХИМИЯ, Ерҙең химик төҙөлөшө, химик элементтарҙың геосферала таралыуы, күсеп йөрөүе (тупланыуы һәм тарҡалыуы) т‑дағы фән. Аналитик, физик, изотоп Г., биогеохимия, литосфера, гидросфера, атмосфера, метаморфизм, магматизм, мәғдән барлыҡҡа килеү, ландшафт Г. һ.б. айырыла. Химик элементтарҙың таралыуы уларҙың ер ҡабығындағы, диңгеҙ һыуындағы, метеориттарҙағы һ.б. уртаса күләменең (кларктар) дәүмәле м-н билдәләнә. Г. файҙалы ҡаҙылмаларҙы геохимик эҙләү ысулдарының, һыу ресурстарын баһалауҙың, экологик мониторинг үткәреүҙең нигеҙе булып тора. Башҡортостанда геохимик тикшеренеүҙәр үҫеше колчедан мәғдәненең барлыҡҡа килеү процесын һәм баҡыр колчеданы ятҡылыҡтарындағы (ҡара: Мәғдән ятҡылыҡтары геохимияһы) мәғдән составын өйрәнеүгә; нефть ятҡылыҡтарын асыуға һәм өйрәнеүгә бәйле. 20 б. 30‑сы йй. уртаһында “Востокнефть” (ҡара: “БашНИПИнефть”) тресының Үҙәк нефть эшкәртеү лаб. нефть һәм газ ятҡылыҡтары һыуҙарының, битумдарың һәм нефттәрҙең Г. б‑са тикшеренеүҙәр башлана (Б.Г.Логинов, Ҡ.Р.Тимерғәзин, Н.П.Егорова етәкс.), төрлө йәштәге нефтле тоҡомдарҙың характеристикалары өйрәнелә, төрҙәре асыҡлана (Н.С.Страхов, К.Ф.Родионова, Л.А.Гулечева һ.б.); палеозойҙың нефтле комплекстарына һәм рифей—вендтың потенциаль нефтле ҡатламдарына геохимик тикшеренеүҙәр үткәрелә; нефттең һәм ҡатлам һыуҙарының физик-химик үҙенсәлектәре б-са белешмәләр төҙөлә (О.Д.Илеменова, Л.И.Леонова, Б.И.Лерман, Б.В.Озолин, А.М.Тюрихин, Н.С.Студенко һ.б.). Тикшеренеүҙәр һөҙөмтәһендә респ. терр‑яһына геохимик районлаштырыу үткәрелә, углеводород кимәленең кәмеүе б-са төньяҡ-көнбайыш, көнбайыш һәм үҙәк өлкәләр айырып күрһәтелә. 50‑се йй. алып Геология институтында Башҡортостандың платформа өлөшөндә девон осорона тиклемге ултырмаларҙа таралып ятҡан органик матдәләр геохимик яҡтан тикшерелә (М.А.Гаррис, Н.А.Зөфәрова һ.б.). 60‑сы йй. аҙ. Г. лаб. (етәкселәре А.А.Малахов, И.А.Хәйретдинов, В.М.Горожанин) термобарогеохимия (Н.А.Андриянова, А.В.Павлов һ.б.), минералдарҙың типоморфизмы (Г.И.Беликова), изотоп ысулдары м‑н (Горожанин) тикшеренеүҙәр үткәрелә; яңы фәнни йүнәлеш – электрогеохимия уйлап табыла (Хәйретдинов). Геоэкология өлкәһендәге геохимик тикшеренеүҙәр нефть ятҡылыҡтарын эшкәртеүгә, файҙалы ҡаҙылмалар сығарыуҙың асыҡ алымын ҡулланыуға бәйле. Нефть ятҡылыҡтарын үҙләштергәндә ер өҫтө һәм ер аҫты һыуҙарының техноген бысраныу үҙенсәлектәре өйрәнелә (Озолин һ.б.). Гидрогеохимия өлкәһендәге тикшеренеүҙәр Р.Ф.Абдрахманов, В.Г.Попов тарафынан үткәрелә. 70‑се йй. алып тупраҡта бор, иод, кобальт, марганец, баҡыр, хром, цинк һ.б. элементтарҙың булыу законлыҡтары б‑са тикшеренеүҙәр алып барыла (В.К.Ғирфанов, В.В.Ковальский, Н.Н.Ряховский һ.б.). Башҡортостандың Урал аръяғы райондары тупрағында һәм тупраҡ барлыҡҡа килтереүсе тоҡомдарында — баҡыр, ҡурғаш, цинктың, Йылайыр тигеҙлегендә хромдың күп булыуы асыҡлана. Башҡорт дәүләт университетында 1988 й. алып — Хәйретдинов, 2010 й. башлап Л.Н.Белан етәкс. геохимик тикшеренеүҙәр алып барыла. Рифей — венд ҡатламдарының төҙөлөшөн һәм коллектор үҙенсәлектәрен комплекслы өйрәнеү; гидрогеология һәм тирә-яҡ мөхитте һаҡлау өлкәһендә геохимик тикшеренеүҙәр һ.б. үткәрелә.
Әҙәб.: Хайретдинов И.А. Введение в электрогеохимию. М., 1980; Закономерности размещения и условия формирования залежей нефти и газа Волго-Уральской области. В 8 т. Т.4. Башкирская АССР. М., 1975; Абдрахманов Р.Ф., Попов В.Г. Геохимия и формирование подземных вод Южного Урала. Уфа, 2010.
Е.В.Лозин, И.Б.Серавкин
Тәрж. А.Н.Күсеев


text:
Республикалағы йәш ғаиләләргә торлаҡ һатып алыуға йәки төҙөүгә социаль түләү хоҡуғы биргән таныҡлыҡтар тапшырыла.
Мәғариф һәм фән өлкәһендә күҙәтеү буйынса федераль хеҙмәт 2016 йылға Берҙәм дәүләт имтиханы, төп дәүләт имтиханы һәм дәүләт сығарылыш имтиханы буйынса теҙмәләр проектын баҫтырып сығарҙы.
24 сентябрҙән республика халҡы 8 (347) 218-10-65 “ҡыҙыу элемтә” телефоны аша йылытыу һәм эҫе һыу менән тәьмин итеү мәсьәләләре буйынса ялыу бирә ала.
Башҡорт ҡатын-ҡыҙҙары йәмғиәте М. Аҡмулла исемендәге Башҡорт дәүләт педагогия университетының башҡорт филологияһы факультеты менән берлектә Сөмбөлә байрамын ойошторҙо.
“Рунет”тан файҙаланыусыларҙың фекеренсә, Башҡортостандың Дәүләт академия урыҫ драма театры Рәсәйҙәге иң яҡшы 50 театр иҫәбенә ингән. Ул 12-се урынды яулаған.
ШОС илдәренең Ҡытайҙағы ҙур презентация майҙансығында Башҡортостандың иҡтисади ҡеүәте менән таныштырыу сараһы уҙғарылды.
Өфөнөң Шакша биҫтәһендә “Башҡортостан Кроношпаны”н төҙөү хаҡында һүҙ сыҡҡас та йәмәғәтселек гөж килә башланы, уға ҡаршы төрлө саралар ойошторолдо. Имеш, завод ситтән күсерелеп килтерелгән иҫке ҡоролмаларҙан йыйыла, экологияға насар тәьҫир итәсәк. Әммә, нисек кенә булмаһын, төҙөлөш туҡтаманы. Унда республикабыҙ Башлығы Рөстәм Хәмитов та бер нисә тапҡыр булып, эш барышы менән танышты. Ошо көндәрҙә республиканың Йәмәғәт палатаһы журналистарға “Кроношпан” буйлап сәйәхәт ойошторҙо.
Әле бығаса ошо тиклем киң ҡоласлы, күмәк халыҡ йәлеп ителеп үткәрелгәне юҡ ине халыҡ-ара Аксаков байрамының.
О внесении изменений в Закон Республики Башкортостан
«О регулировании жилищных отношений
в Республике Башкортостан»
О внесении изменений в статью 8 Закона Республики Башкортостан
«О комиссиях по делам несовершеннолетних и защите их прав»


text:
Газета "Йәшлек" » Новости » Һаулыҡ һаҡлау » Яҙ еткәс, ауырыу көсәйә
Яҙ еткәс, ауырыу көсәйә
Яҙғыһын, оҙайлы ҡыштан һуң организм хәлһеҙләнгән ваҡытта, кешегә һалҡын тейеп, төрлө вирус эләгеп кенә бара. Әҙ генә һыуыҡ елгә эләктеңме, тамаҡ төбө ҡысытып, танауҙан һыу ҡойола ла башлай. Нисек һаҡланырға һәм дауаланырға һуң?
Тамаҡ ауыртҡанда иң яҡшыһы – дарыу үләндәрен ҡулланырға. Барыбыҙға яҡшы билдәле ромашка, тырнаҡ гөлө, мәтрүшкә, йүкә сәскәһе, ҡарағат япрағы, бөтнөк үләне ярҙам итер. Тамаҡ төбө әсетеп, ҡысытып тора икән, көнөнә өс-дүрт тапҡыр ошо үләндәр төнәтмәһе менән сайҡатырға кәрәк.
Һәр ауырыу башланып ҡына торған ваҡытта прополистың файҙаһы айырыуса ҙур. Уны ауыҙҙа тоторға, сәйнәргә мөмкин. Спиртлы төнәтмәһен сәйгә ҡушып эсергә лә (15 – 20 тамсы), тамаҡты сайҡатырға ла ярай.
Тамаҡ ауыртыуын массаж менән дә дауалайҙар. Әйткәндәй, йылдың һалҡын миҙгелендә бындай массаж киҫкен респиратор ауырыуҙарҙан яҡшы һаҡлай.
- Бармаҡ остары менән танау осон аҫтан өҫкә ҡарай ыуалағыҙ, һуңынан күҙ тирәләй әйләнеп сығығыҙ ҙа йәнә танау осона күсегеҙ. 10 тапҡыр ҡабатларға.
-20 секунд бармаҡ остары менән танауығыҙға һуҡҡылағыҙ.
- 5 секундҡа таныуығыҙҙы йыйырығыҙ. Быны 8 тапҡыр ҡабатларға.
- Танау менән тәрән итеп тын алығыҙ, һуңынан, тынды сығарырға әҙ генә урын ҡалдырып, тишеген ҡаплағыҙ һәм сығарығыҙ. 8 тапҡыр ҡабатларға.
- Урта бармаҡ менән танау япраҡтарына, һуңынан бөтә бармаҡтар менән тамаҡҡа һуҡҡылағыҙ. 20 секунд эшләргә.
- Ҡулдың өс бармағы менән елкәнең ситен ыуалағыҙ. Ҡолаҡтарға ла ҡағылып алырға мөмкин. 20 секунд эшләргә.
- Ауыҙығыҙҙы ябып, 1 – 2 минут буйы “М” өнөнә берәй көйҙө көйләгеҙ.
Тымау йонсотҡанда
Ҡайһы берәүҙәр тымауға әллә ни әһәмиәт биреп бармай, үҙе үтер, тип ышана. Әммә ваҡытында дауаламаһаң, уның аҙна-ун көнгә һуҙылыуы бар. Ә ваҡытында дауалағанда, бер көндә лә бөтөрөп була.
Иң беренсе сиратта танау ҡыуышлығын тоҙло һыу менән сайҡатырға кәрәк. Бының өсөн 0,5 л йылы һыуға бер балғалаҡ аш тоҙо һалып, болғатырға. Шуны әҙ-әҙләп усҡа алып, танау тишектәре менән алмашлап һурып, кире сығарырға. Сәйнүк ҡулланһаң уңайлыраҡ, әлбиттә, тик бик һаҡ эш итергә кәрәк. Танауға һыу күпләп инеп китмәһен.
Тымауҙан аяҡтарҙы эҫе һыуға тығып ултырыу ҙа ярҙам итә. Унда ҡоро гәрсис тә ҡушырға була. Аяҡ һыуҙа йылынғансы, ҡаш уртаһына бәлзәм һөртөргә була. Шулай уҡ бешкән йомортҡаны йә булмаһа тоҙҙо йәки ҡарабойҙай ярмаһын табала ҡыҙҙырып, сепрәккә урап, шул урынға баҫырға мөмкин.
Һәм тағы ла: беҙҙең әсәй-өләсәйҙәр һалҡын тейгәндә, һурпа менән дауаланған. Ҡоротло һурпа ла бик яҡшы ярҙам итә. Вирусты үлтереү өсөн һуған ашарға ла онотмағыҙ.
Йоҡлар алдынан бал ҡушып, ҡурай еләге йә ҡарағат менән лимонлы сәй эсегеҙ. Тирләп, йылынып ҡына йоҡларһығыҙ. Әйткәндәй, бындай сәйҙе төнгөлөккә термос менән янығыҙға ултыртып ҡуйығыҙ. Тамағығыҙ ауырта башлау менән, бер-ике йотом йотһағыҙ, еңелерәк булып ҡала, ауырыу ҙа тиҙерәк үтә.
Информация
Комментировать статьи на сайте возможно только в течении 4 дней со дня публикации.


text:
Радченко Людмила Владимировна
Радченко Людмила Владимировна (11 ноябрь 1978) — Рәсәй моделе, Италия телевидениеһы тапшырыуҙарын алып барыусы, актёр һәм рәссам.
Йөкмәткеһе
Биографияһы[үҙгәртергә | вики-тексты үҙгәртергә]
Людмила Владимировна Радченко 1978 йылдың 11 ноябрендә Омск ҡалаһында тыуған. 1996 йылда Омск гүзәллек һәм мода бәйгеһендә «Современный образ» вице-мисы титулын яулай. Шулай уҡ ул тамашасылар симпатияһы призына лайыҡлы табыла.
Һуңғараҡ ул «Мисс Россия» конкурсында Омск вәкиле булараҡ ҡатнаша. Конкурстан һуң Людмила Мәскәүҙә һәм Санкт-Петербургта телетапшырыуҙарҙа ҡатнаша.
2000 йылда ул Италияға китә һәм тапшырыуҙар алып барыусы буларак Паппериссима телеканалында эш башлай. 2003 йылда ул Антенна 3 телеканалында «Spicy Tg» тапшырыуында ҡатнаша.
2005 йылда la Talpa реалити-шоуында ҡатнаша, ярымфиналға тиклем барып етә.
2006 йылдың йәйендә Людмила Майамиҙа уҙған һәм Италия 1 телеканалында күрһәтелгән кинотөшөрөүҙәрҙә баш ролде башҡара. Киләһе йылда ул Мелодиялар һәм баш эйәүселәр тапшырыуында ҡатнаша. Һуңыраҡ ул Sky Vivo реалити-шоуындағы конкурста ҡатнаша.
La Talpa’дан һуң Людмила рәсем сәнғәте менән шөгөлләнә, ҡайһы бер эштәрен Миланда күрһәтә. Үҙен сәнғәткә бағышларға ҡарар итә.
2008 йылда Людмила A Light Of Passion фильмында төшә.
Нью-Йоркта рәсем сәнғәте өлкәһендә белем алғандан һуң ул үҙенең хеҙмәттәрен төрлө күргәҙмәләрҙә һәм галереяларҙа күрһәтә. 2010 йылда ул «Һыйырҙар Парады 2010» халыҡ-ара күргәҙмәһе өсөн бик ҙур һыйыр рәсеме яһай.
Шулай уҡ ул үҙ эштәрен Миландагы арт-триеналеда күрһәтә. Луччала заманса сәнғәт Музейында үҙ күргәҙмәһен ойоштора.
2011 йылдың февралендә Милан провинцияһы Донъя мәҙәниәте йортонда Людмилаға күргәҙмәһен ойошоторорға тәҡдим итә. 2011 йылдың майында Нью-Йорк галереяһы Ludmilla’ты ризыҡ сәнғәте фестивалендә күрһәтә, шулай уҡ уның хеҙмәттәре Сохода, Crown Fine Art галереяһында күрһәтелә.
Телекарьера[үҙгәртергә | вики-тексты үҙгәртергә]
- La sai l’ultima? (2001)
- Passaparola (programma televisivo) (2001—2002)
- Spicy Tg (2003)
- La talpa (reality show) (2005)
- On the Road (programma televisivo) (2006)
- Tuning and Fanatics (2007)
- Reality Game (2007)
- Modeland (2008)
Фильмография[үҙгәртергә | вики-тексты үҙгәртергә]
- Il viaggio (2005)
- R.I.S. Delitti imperfetti (2006)
- A Light of Passion (2006)
- Scaccomatto (2008)
- L’ispettore Coliandro: Sesso e segreti (2009)
- Un posto al sole d’estate (2009)
- Ganja Fiction (2010)
Һылтанмалар[үҙгәртергә | вики-тексты үҙгәртергә]
- Рәсми сайт (инг.)
- Людмила Радченко модель агентлыҡтары каталогында (инг.)


text:
Туймазыла татар мәҙәниәте көндәре үтте
Туймазы районында татар мәҙәниәте көндәре үтте. Был сарала мәктәп уҡыусылары, ижади коллективтар, милли декоратив-ҡулланма сәнғәт оҫталары ҡатнашты.
Татар мәҙәниәте көндәре сиктәрендә «Татар халҡының барлыҡҡа килеү тарихы» ғилми-ғәмәли конференцияһы һәм «Олимпиец» спорткомплексында көрәш буйынса ярыштар ҙа ойошторолдо. Татар мәҙәниәте көндәрен ябыу тантанаһында районда йәшәгән Рита Найденова менән төҙөлгән ете быуынды күрһәткән ырыу ағасы һәм урындағы авторҙар китаптары тәҡдим ителде, тип хәбәр итә Туймазы районы хакимиәтенең мәғлүмәт-аналитика бүлеге.


text:
Республика Президенты: «Быйыл 1300 ветеран һәм уларҙың тол ҡатындары торлаҡ менән тәьмин ителәсәк»Фото: Олег Яровиков
Республика Президенты: «Быйыл 1300 ветеран һәм уларҙың тол ҡатындары торлаҡ менән тәьмин ителәсәк»
Республика Президенты: «Быйыл 1300 ветеран һәм уларҙың тол ҡатындары торлаҡ менән тәьмин ителәсәк»Фото: Олег Яровиков
— Беҙҙең ветерандар уңайлы шарттарҙа йәшәһен өсөн барыһын да эшләргә тейешбеҙ. Һуңғы өс йыл эсендә 7 меңдән ашыу ветеран һәм уларҙың тол ҡатындары торлаҡ шарттарын яҡшыртты. Быйыл йәнә 1300 кеше торлаҡ менән тәьмин ителәсәк, — тине Башҡортостан Президенты, Еңеүгә 68 йыл тулыу айҡанлы ойошторолған тантаналы сарала сығыш яһап.
Республика етәксеһе билдәләүенсә, ветерандарға сифатлы медицина ярҙамы күрһәтелергә тейеш.
— Яҡын арала Республика һуғыш ветерандары клиник госпиталенең яңы дауалау корпусын төҙөү планлаштырыла, — тип һөйләне Рөстәм Хәмитов.
Төбәк башлығы һүҙҙәренсә, еңеү яулаған кешеләрҙең проблемалары һәр ваҡыт һөҙөмтәле һәм ваҡытында хәл ителһен өсөн, республика етәкселеге артабан да тырышып эшләйәсәк.
— Был эштә Башҡортостан Республикаһының һуғыш, хеҙмәт, Ҡораллы Көстәр һәм хоҡуҡ һаҡлау органдары ветерандары ойошмаһы беҙгә ҙур ярҙам күрһәтә. Ойошмаға былтыр 25 йыл тулды. Беҙ артабан да ветерандар ойошмалары менән тығыҙ бәйләнештә буласаҡбыҙ, уларҙың эшмәкәрлегенә һәр яҡлап ярҙам күрһәтәсәкбеҙ, — тип ышандырҙы Рөстәм Хәмитов.


text:
17 - 31 декабрҙә Өфөлә 132 шыршы баҙары эшләйәсәк
Иртәгә Өфөлә 118 шыршы баҙары асыласаҡ, уларҙың күпселеге Калинин, Киров һәм Совет райондарында урынлашҡан. Был райондарҙа 21-ҙән алып 27-гә тиклем шыршы баҙары эшләйәсәк. Октябрь һәм Орджоникидзе райондарына 16 һәм 14 сауҙа нөктәһе тура килә. Дим һәм Ленин райондарына килгәндә иһә, уларҙа дөйөм алғанда 16 шыршы баҙары асыласаҡ.
Бынан тыш, Өфөнөң аҙыҡ-түлек магазиндары селтәре лә ҡупшыҡайҙар һатыу буйынса 15 сауҙа нөктәһе ойоштора.
— Йыл аҙағына тиклем Өфөлә күпме шыршы һатыласағын әйтеүе ҡыйын. Ундай иҫәп алып бармайбыҙ. Бында иң мөһиме – урман һылыуҡайҙарының етмәүенә зарланғандар булмаһын өсөн, халыҡты шыршылар менән тейешле күләмдә тәьмин итеү. Уларҙың һайлауға хоҡуғы булырға тейеш, теләге булған һәр кеше күңелдәренә оҡшаған шыршыны һатып алһын өсөн, беҙ бөтә шарттарҙы булдырырға тырышасаҡбыҙ,— тине «Башинформ» агентлығына Өфө хакимиәтенең Ҡулланыусылар баҙары идаралығы начальнигы Ирина Рублева.


text:
В целях повышения уровня благоустройства, эстетического оформления прилегающих территорий производстенных, социально-культурных и бытовых объектов, домовладений граждан и муниципальных домов Администрации ГП г.Баймак совместно с районным женсоветом объявляет Конкурс цветов среди:
предприятий, организаций и учреждений;
цветоводов-любителей.
по критериям:
оригинальное оформление участка;
оригинальное оформление лоджии, балкона;
лучший палисадник, участок, дворик;
разнообразие видов растений.
Желающим принять участие в Конкурсе цветов просьба позвонить по телефонам :
3-15-82, 3-16-74
Заявки принимаются до 17 августа.
Выезд к участникам по городу - 18-19 августа, по району -22 августа
“Игебайға хат” ижади эшенең положенияһы
Абхулхаҡ Игебаев – заманыбыҙҙың күпте күргән, олуғ шәхесе. Уның ижад иткән бай мираҫы әҙәбиәтебеҙҙең классикаһын тәшкил итә. Патриотик рухтағы, фәлсәфәүи һәм лирик шиғырҙары һәр уҡыусының күңеленә үтеп инерҙәй тылсымлы көскә эйә. Кескәйҙәр өсөн яҙған ижад өлгөлөре киң билдәлелек яуланы, күпме быуын уның шиғырҙарын һөйләп буй еткерҙе, уның әҫәрҙәре аша оло донъяның ишеген асты.
Абдулхаҡ Игебаевтың ижадына ғашиҡ, үҙе лә әҙәбиәт донъяһына ынтылған “Игебай мәктәбе” клубы ағзаларының яҡташ шағирыбыҙға үҙ уй-хыялдарын, борсоған һорауҙарын еткереү мөмкинселеге бар. Баймаҡ биләмә-ара китапханаһы клуб ағзалары араһында “Игебайға хат” ижади эштәр конкурсы үткәрә.
Конкурстың маҡсаты:
Конкурстың шартына ярашлы “Игебай мәктәбе” клубы ағзалары ирекле темаға.
Абдулхаҡ Игебаев исеменә хат яҙырға һәм 30 июнгә тиклем С.Юлаев проспекты, 25 адресы буйынса ебәрергә тейеш.
Белешмәләр өсөн телефон: 3-15-82
“Мөғжизәле йорт үҙ ҡулдарым менән” бәйгеһе положенияһы
БР Президенты Р.Хәмитовтың Указына ярашлы Башҡортостанда 2011 йыл – Милләт-ара татыулыҡты нығытыу йылы тип иғлан ителде. Республикабыҙ күп милләтле халҡы менән бай һәм көслө. Башҡортостан ерендә һәр милләт үҙ телендә иркен аралаша, белем ала, изге йолаларын, ғөрөф-ғәҙәттәрен тергеҙә, быуындар күсәгилешлеген һаҡлай.
Беҙҙең районда ла төрлө милләт вәкилдәре татыу һәм дуҫ йәшәй. Күптәр үҙ асылдарын юғалтмай, ғөрөф-ғәҙәттәренә, милли үҙенсәлектренә тоғро ҡалып ғүмер итә, балаларын атай-олатайҙары рухында тәрбиәләй. Һәр кемдең йорто, ғаиләһе бары тик үҙ милләтенә генә хас булған һыҙаттар, биҙәлеш менән айырылып тора. Был аш-һыу әҙерләүҙә, кейенеүҙә, һөйләшеүҙә, йорт-ҡураны зауыҡ менән биҙәүҙә сағыла. Улар араһында тирә-яҡҡа нур сәсеп торған, үҙенсәлекле, зауыҡлы биҙәлеше менән тик һоҡланыу тойғоһо ғына уятҡан йорт-ҡура төҙөгән ғаиләләр булыуы ҡыуаныслы. Үҙ ҡулдары менән мөғжизә тыуҙырған ошондай ғаиләләр һәр ауылдың биҙәге.
Район башҡорттары ҡоролтайы, ҡатын-ҡыҙҙар советы һәм үҙәк китапхана милләт ара татыулыҡты нығытыу йылына арнап, «Мөғжизәле йорт - үҙ ҡулдарым менән» исемле бәйге иғлан итә. Бәйгелә йорт ҡураһын милли үҙенсәлектәргә таянып төҙөгән, милли һыҙаттар индереп, зауыҡ менән биҙәгән ғаиләләр ҡатнаша. Бәйге үҙҙәре төҙөгән йорт-ҡураһы менән тормошобоҙға йәм өҫтәүсе ғаиләләрҙе барлау уларҙың өлгөһөндә йәштәрҙе тәрбиәләү маҡсатында үткәрелә.
Бәйге 2 турҙа үтә.
I турҙа бәйгелә ҡатнашыусы ғаиләләр үҙҙәренең йорт-ҡуралары төшөрөлгән фотоларҙан төҙөлгән коллажды һәм ғаилә тураһында тулы мәғлүмәтте ойоштороу комитетына тапшыра.
II турҙа жюри ағзалары бәйгелә ҡатнашыусыларҙың йорт-ҡураһын барып ҡарай һәм еңеүселәрҙе билдәләй.
I турға эштәр 1 июлгә тиклем үҙәк китапханала ҡабул ителә.
Положение конкурса “Дом своими руками”
Нынешний год объявлен в республике годом укрепления межнационального согласия. В нашем районе в мире и согласии живут и трудятся представители более десятка национальностей. Но каждый народ уникален своей историей и культурой.
Эта уникальность проявляется и в декоративно-прикладном искусстве, и в фольклоре, и в обячаях-традициях.
Эту истину подтверждает строительство и оформление домовладений.
Районный Курултай башкир, женсовет и районная библиотека объявляет районный конкурс «Дом своими руками» среди частных домов на лучшее оформление дома и прилегающей территории, которые отражают традиционные народные мотивы в орнаменте, отделке и оформлении строений.
Конкурс проводится в 2 тура.
На I тур конкурсанты присылают фотографии своего дома (до 1 июля). Комиссия, сделав отбор, совершает обход заявленных домовладений.
II тур определяет победителей и призеров. Награждение будет проходить 11 ноября.
Положение
Йәшәйешебеҙҙең матди яғы, байлыҡтары көндәлек тормошта бар уйҙарыбыҙҙы биләһә лә, күңел талабын ҡәнәғәтләндереүсе, йәнгә-тәнгә ял биреүсе, юғары аң, әҙәп-әхлаҡ тәрбиәләүсе фактор булып, тәү сиратта, мәҙәниәт, сәнғәт тора.
Замана елдәре тәьҫире менән рухи байлыҡ төшөнсәһе төҫһөҙләнеп ҡалған осорҙа яңы асыштар яһап, юғарыраҡ баҫҡысҡа күтәрелеү, йәштәрҙе милли традицияларға беректереү ҙур мәртәбәгә эйә. Баймаҡ ере һәләтле, дәртле балаларға, йәштәргә бик бай. 1 июнь – балаларҙы яҡлау көнө, йәш таланттарҙы асыҡлау, һаҡлау, үҫтереү зарурлығын иҫкәртеп тора ла инде. Ошо бурыстарҙы атҡарып сығыу ниәте менән Билал ауыл хакимиәте, Билал урта мәктәбе Баймаҡ районы башҡорттар ҡоролтайы президиумы, район ҡатын-ҡыҙҙар советы, район китапхнаһы һәм мәғариф бүлеге менән берлектә 5-16 йәштәрҙәге уҡыусы балалар араһында Вилүр Мәүлитовтың ижадына бағышланған йыр бәйгеһе үткәрә. Күренекле яҡташ композиторыбыҙ Вилүр Мәүлитовтың ижады кескәйҙәр өсөн яҙылған йырҙарға бик бай һәм төрлө яҡлы, уның ижадын пропагандалау һәм киң массаға еткереү, йыр-моң донъяһын тағы ла тулыландырасаҡ.
Конкурста ҡатнашырға теләүселәргә 25 майға тиклем үҙе тураһында мәғлүмәт биреү мотлаҡ.
Конкурстың шарты: сағыу сығыш әҙерләп, Вилүр Мәүлитов ижад иткән йырҙы юғары кимәлдә башҡарыу.
Талантлылар, йыр-моңға маһирҙар 1 июнь Билал мәҙниәт йортонда көс һынашасаҡ.
Белешмәләр өсөн телефон: 3-16-74, 3-15-82
«Родной земли золотые россыпи» под таким названием прошел районный конкурс рисунков среди школьников, приуроченный к году Укрепления межнационального согласия. Участвовали ребята с более 15-ти деревень. Работы участников были не только яркими и красочными, но и с глубоким смыслом, философским мировоззрением. Почетными грамотами были награждены следующие участники.


text:
Октябрьскиҙа “Йәш спецназсы” өсөнсө ҡышҡы лагеры үтте
Ҡышҡы каникул көндәрендә Октябрьскиҙың мәктәп-интернаты нигеҙендә “Йәш спецназсы” ҡышҡы хәрби-спорт лагеры үтте. Рәсәй Федерацияһының Наркотиктар әйләнешен контроллек итеү федераль хеҙмәтенең БР буйынса идаралығы хеҙмәткәрҙәре һәм Октябрьский ҡалаһы хакимиәте өсөнсө йыл рәттән ҡышҡы каникул ваҡытында үҫмерҙәрҙе йыя.
Сарала 48 үҫмер ҡатнашҡан, үткән йылдарҙағы ҡышҡы һәм йәйге каникулдарҙа “йәш яугир” курсын үткәндәр был юлы мәртәбәле һәм яуаплы командир вазифаһына тәғәйенләнгән.
Йолаға әйләнгән программа буйынса егеттәрҙе ҡул көрәше, строевой һәм физик әҙерлек, ғәҙәттән тыш хәлдәрҙә үҙеңде тотоу нигеҙҙәренә өйрәтеү, бассейнда йөҙөү, мәҙәни-ял саралары көтә ине. Был юлы, егеттәрҙән тыш, бында “Йәш спецназсы” ҡала хәрби-патриотик клубының “Ассоль” бүлексәһе ҡыҙҙарының ҡатнашыуы лагерҙың үҙенсәлеге булды.
“Бындай лагерҙарҙы ойоштороу – йәштәр һәм үҫмерҙәр араһында наркомания һәм енәйәтселекте профилактикалау буйынса алып барылған дауамлы эш ул. Беҙҙең бурыс – егеттәребеҙ һәр төрлө ауыр минуттарҙа офицерҙарыбыҙ йөҙөндә ярҙам һәм терәк тапһын,” – тип билдәләй Октябрьский ҡалаһы буйынса накоконтроль бүлеге начальнигы Геннадий Леденев.


text:
Һәләк булған яугирҙар менән хушлашыу
11 февралдә РФ Эске эштәр министрлығы Эске ғәскәрҙәренең Өфө махсус тәғәйенләнеш отрядында 4 февралдә Чечняның Урус-Мартан районында хәрби бурысын үтәгәндә һәләк булған хәрби хеҙмәткәрҙәр – разведка төркөмө радиоразведка расчеты начальнигы өлкән прапорщик Айрат Фарит улы Ғәләүев һәм махсус тәғәйенләнеш төркөмө штурм отделениеһы командиры кесе сержант Илгиз Рәфис улы Ғасимов менән хушлашыу үткәрелә. Был турала "Башинформ" агентлығына БР буйынса Эске эштәр министрлығының матбуғат хеҙмәте вәкиле Наталья Трутнева хәбәр итте.
Айрат Ғәләүев – Өфөнөң Көньяҡ зыяратында, Илгиз Ғасимов Башҡортостан Республикаһының Илеш районында ерләнәсәк. Спецназ төркөмө командиры лейтенант Павел Анатольевич Петрачков менән спецназ төркөмө штурм отделениеһы уҡсыһы ефрейтор Антон Сергеевич Байгозиндың мәйеттәре ерләү өсөн Пенза һәм Киров өлкәләренә оҙатылды.
Матәм сараһы 6795-се ғәскәри часта (Өфө ҡалаһы, Затон биҫтәһе, Летчиктар урамы, 1) үткәрелә.
Сәғәт 9-ҙан 12-гә тиклем часть территорияһына инеү ирекле.


text:
Фото:
Кама аша күпер Башҡортостан менән Удмуртияны тоташтырасаҡ
Фото:
Тиҙҙән Удмуртия менән Башҡортостанды Кама аша күпер тоташтырасаҡ. Был ике республика араһында транспорт бәйләнешен яҡшыртырға ярҙам итәсәк һәм урау юлдар менән йөрөүҙән ҡотҡарасаҡ. Был турала Удмурт Республикаһы Дәүләт Советы Рәйесе Александр Соловьев Өфөгә рәсми сәфәре барышында хәбәр итте.
— Күпер төҙөү – ике төбәк өсөн дә мөһим проблема, — тине ул Башҡортостан башлығы Рөстәм Хәмитов менән осрашыуҙан һуң. – Бөгөн был мәсьәлә хәл ителгән тиерлек. Төҙөлөш өсөн кәрәкле сумма беҙгә федераль бюджеттан бүленәсәк.
Рөстәм Хәмитов менән осрашыу ваҡытында Александр Соловьев ауыл хужалығын үҫтереү һәм ауылдар яҙмышы темаһын да ҡуҙғатты. Уның фекеренсә, ауылдарҙың бушап ҡалыу, халыҡтың ҙур ҡалаларға күсенеү проблемаһы илдең бөтә төбәктәренә лә хас.
Александр Соловьев иҫәпләүенсә, был проблеманы бер ни тиклем ауылдарҙа мәктәп төҙөү юлы менән хәл итергә мөмкин. Ауылда мәктәп – ул тик мәктәп кенә түгел. Ул шул уҡ ваҡытта мәҙәниәт үҙәге лә.
Рөстәм Хәмитов менән Александр Соловьев Башҡортостан менән Удмуртия араһында сәнәғәт һәм төбәктәрҙә милләт-ара татыулыҡты нығытыу өлкәһендә хеҙмәттәшлек перспективаларын да тикшерҙе.


text:
Студент отрядтары хеҙмәт семестрын аса
Башҡорт дәүләт аграр университетының «Башаҡ» махсус отряды ағзалары быйыл иң тәүгеәрҙән булып хеҙмәт семестрын асты. 3-4 курстарҙа уҡыған 44 студент кисә Крснодар крайына юлланды. Бер команда Анапала икмәк комбинатында, икенсеһе Студент төҙөлөш отрядтарының Волгоград штабы составында Туапсеның сервис отрядында эшләйәсәк.
«Башаҡ» студент төҙөлөш отряды етәксеһе Азат Шәрәфетдиновтың аныҡлауынса, студенттарҙың быйылғы йылда Рәсәйҙең икенсе төбәктәренә тәүге сәфәре был. 250 кешенең июлдә Яр Саллылағы «КАМАЗ» заводында стажировка үтеүе планлаштырыла.
БР йәштәр сәйәсәте һәм спорт министры урынбаҫары Руслан Ғиззәтуллин әйтеүенсә, әле студент отрядтары төҙөү һәм уларға күләмле эштәр эҙләү менән шөғөлләнәләр. Быйыл йәмғеһе йөҙҙән ашыу төрлө йүнәлештәге студенттар отряды эшләйәсәк. Беҙҙең республиканан тыш, йәштәр Татарстанда, Краснодар крайында һәм башҡа Рәсәй субъекттарында хеҙмәт итә аласаҡ.


text:
«Юлдаш» каналы йәнә Волга буйы федераль округының иң яҡшы радиоһы тип танылды
ӨФӨ, 2015 йыл, 9 июнь. /«Башинформ» мәғлүмәт агентлығы, Ләйлә Аралбаева/.
«Юлдаш» мәғлүмәт һәм йыр-моң каналы икенсе йыл рәттән «Волга буйы федераль округының иң яҡшы радиоһы» тип танылды.
Мәскәүҙә Radio Station Awards – 2015 Бөтә Рәсәй конкурсы еңеүселәрен бүләкләү тантанаһы уҙҙы. Быйыл конкурста Рәсәйҙән 150-нән ашыу радио ҡатнашты, бөтәһе 25 номинация билдәләнде. Еңеүселәрҙе тыңлаусылар үҙҙәре асыҡланы. «Юлдаш» радиоһы өсөн 40 меңгә яҡын кеше тауыш бирҙе.
— «Юлдаш» — Бөтә Рәсәй конкурсында еңеү яулаған берҙән-бер милли радио. Был награда «Юлдаш»тың ысын мәғәнәһендә халыҡ радиоһы икәнлеген тағы бер тапҡыр раҫлай, улар өсөн мәғлүмәт, аналитика, йыр-моң тормоштарының айырылғыһыҙ бер өлөшө булып тора, — тип хәбәр итте радио хәбәрсеһе Марсель Байдәүләтов.
Радио етәкселәре һәм журналистар өсөн «Төбәк радиоһының үҫеш мөмкинлектәре» темаһына конференция ойошторолдо, унда медиаиндустрия белгестәре сығыш яһаны.


text: Байтаҡҡа артта ҡалған көҙ һаман електе туңдырған һымаҡ. Ҡарһыҙ ҡара һыуығы тамам үҙәккә үтте бит. Аҡъюлай тип атап йөрөтөлгән декабрҙә лә күктең, ябалаҡ ҡарҙар елберләтеү урынына, рашҡы менән шәмәреп тороуы ла ҡышты ҡыш итмәне инде. Ә ғинуар, һыуығай, хаттин ашыуҙан да үткәреп ебәрҙе. Шығырлап торған, шәкәрҙәй аҡ ҡар ятыр саҡта тубыҡ тиңе бысраҡ бутҡаға батып, ҡыш уртаһында донъяның һәммә хәшәрәттәрен мәлһеҙ иретеп ағыҙған һыуҙы кисеп йөрө әле! Ваҡыттың самаһын, ғүмерҙең үлсәмен белгән ололар, ошо хәлдәрҙе күреп, “йыл йылға оҡшамай шул, туғандар”, тип үҙҙәрен нимә өсөндөр ғәйепле һанағандай һығымта яһаһа ла, был күңелде күтәрмәй. Әллә тәбиғәттең холҡон тәртиптә тоторлоҡ механизмдар көйһөҙләнде, әллә күҙ алдынан үтеүсе хәлдәр әҙәми заттарҙың холоҡ-фиғеленә яуап бирмәй… Күҙебеҙ тоноп, зиһенебеҙ зәғифләнеп, күңелебеҙ ҡатып, бәлки, һүҙһеҙ генә әйтелгән теләк-әмерҙәрҙе ишетеү ҡеүәһенән яҙғанбыҙҙыр?


text:
41 район орлоҡ һалыу буйынса планды үтәгән
Башҡортостандағы ауыл хужалығы предприятиеларының күбеһенең алдағы сәсеү кампанияһына орлоғо әҙер. БР Ауыл хужалығы министрлығының матбуғат хеҙмәте мәғлүмәтенә ярашлы, 41 район эшсәндәре орлоҡ һалыу буйынса планды үтәгән.
Яҙғы сәсеүгә иген культуралары орлоғоноң запасы республикала 283 мең тоннаны тәшкил итә. Яҙғы бойҙайҙың страховка фондына 33 мең тонна иген һалынған, ә ужым культураларының күсмә фондында – 76 мең тонна.
Быйылғы мул иген уңышын һәм былтырғы ҡаты ҡоролоҡто иҫәпкә алып, бихисап райондар һаҡлыҡ сараһын күрә һәм орлоҡ фондына игенде арттырып һала. Илеш районы аграрийҙары, мәҫәлән, орлоҡ һалыу планын 137 процентҡа үтәгән.


text:
Башҡортостанда 2012-2015 йылдарға ГЛОНАСС-ты ҡулланылышҡа индереү программаһы раҫланды
Рәсәйҙәге пассажирҙар ташыу өсөн файҙаланылған бөтә төр транспорт ГЛОНАСС юлдаш навигацияһы системаһы менән йыһазландырылырға тейеш.
— 2012 йылдың 1 июленән билдәләнгән тәртиптә ГЛОНАСС йәки ГЛОНАСС/GPS юлдаш навигацияһы аппаратураһы менән йыһазландырылмаған транспорт сараларын файҙаланыу лицензиат тарафынан лицензия талаптарын тупаҫ боҙоу кеүек ҡабул ителәсәк, — тип хәбәр иттеләр «Башинформ» агентлығына БР Транспорт һәм юл хужалығы буйынса дәүләт комитетында.
Дәүләт комитетында әйтеүҙәренсә, төбәктә «ГЛОНАСС навигация-мәғлүмәт системалары» федераль селтәр операторы менән хеҙмәттәшлек итеү тураһындағы килешеүгә ҡул ҡуйыу нигеҙендә әҙерләнгән 2012-2015 йылдарға «Башҡортостан Республикаһын социаль-иҡтисади йәһәттән үҫтереү маҡсатында ГЛОНАСС юлдаш навигация технологияларын ҡулланылышҡа индереү» айырым маҡсатлы программаһы ҡабул ителгән.
— Тәү сиратта был программа пассажирҙар ташыуға диспетчерҙар аша идара итеү системаһын ойоштороу өсөн заманса юлдаш навигация технологияларын ҡулланыуҙы күҙ уңында тота, — тип билдәләнеләр Дәүләт комитетында. — Уның ярҙамында реаль ваҡыт режимында транспорт сараларының ҡайһы ерҙә булыуын, хәрәкәт йүнәлешен һәм тиҙлеген, туҡталыштар ваҡытын күҙәтеп буласаҡ. Был система шулай уҡ транспорт расписаниеһын иҫәпләп сығарырға, пассажирҙар ағымына ҡарап линияға күпме автобус сығарырға кәрәклеген билдәләргә мөмкинлек бирә.
Дөйөм алғанда был яңылыҡ пассажирҙар ташыуҙың сифатын күтәреүҙе, юл-транспорт фажиғәләрен кәметеүҙе һәм юлдарҙың машиналар үткәреү һәләтен арттырыуҙы күҙ уңында тота.


text:
БР Милли банкы рәйесе Рөстәм Мәрҙәнов республика Хөкүмәтенең беренсе вице-премьеры итеп тәғәйенләндеФото: Олег Яровиков
БР Милли банкы рәйесе Рөстәм Мәрҙәнов республика Хөкүмәтенең беренсе вице-премьеры итеп тәғәйенләнде
БР Милли банкы рәйесе Рөстәм Мәрҙәнов республика Хөкүмәтенең беренсе вице-премьеры итеп тәғәйенләндеФото: Олег Яровиков
Башҡортостандың Милли банкы рәйесе Рөстәм Мәрҙәнов республика Хөкүмәтенең беренсе вице-премьеры итеп тәғәйенләнде. Тейешле Указға дүшәмбе, 9 сентябрҙә, БР Президенты Рөстәм Хәмитов ҡул ҡуйҙы.
— Бөгөн мин тағы ла бер вазифа — республика Хөкүмәте Премьер-министрының беренсе урынбаҫары вазифаһын булдырыу тураһындағы Указға ҡул ҡуйҙым һәм үҙемдең Указым менән был вазифаға БР Милли банкы рәйесе Мәрҙәнов Рөстәм Хәбиб улын тәғәйенләнем, — тип хәбәр итте журналистарға дүшәмбе көнө үткән брифингта республика башлығы. – Рөстәм Хәбиб улы тәжрибәле белгес, оҫта ойоштороусы, финанстар өлкәһен яҡшы белә. Хөкүмәттә беренсе вице-премьер вазифаһында ул финанстарға бәйле барлыҡ мәсьәләләргә – бюджеттың килем һәм сығым өлөшөнә контроллек итәсәк. Рузалия Хисмәтуллина кеүек яҡшы белгестең икенсе эшкә күсеүенән һуң да Рөстәм Мәрҙәнов менән бергә был өлкәлә яҡшы эшләрбеҙ, тип ышанам (һүҙ Башҡортостандың финанстар министры Рузалия Хисмәтуллинаның депутат булып республика парламентына күсеүе хаҡында бара).
Белешмә өсөн. Рөстәм Мәрҙәнов 1964 йылда Өфөлә тыуған. Юғары белемле. Өфө дәүләт авиация техник университетын (бығаса Өфө авиация институты) тамамлаған. Иҡтисад фәндәре кандидаты, доцент.
2000 йылдан башлап – БР Милли банкы рәйесенең беренсе урынбаҫары, БР Милли банкы рәйесе.
Дуҫлыҡ ордены менән наградланған. «Башҡортостан Республикаһының атҡаҙанған экономисы» исеменә лайыҡ. Бер нисә саҡырылышта БР Дәүләт Йыйылышы – Ҡоролтай депутаты булды.


text:
Өфөлә Мәхмүт Ҡашғари исемендәге халыҡ-ара төрки телле хикәйәләр бәйгеһенең төбәк этабына йомғаҡ яһаласаҡ
ӨФӨ, 2014 йыл, 17 ноябрь. /«Башинформ» мәғлүмәт агентлығы, Гөлфиә Акулова/.
Өфөлә Мәхмүт Ҡашғари исемендәге III халыҡ-ара төрки телле хикәйәләр бәйгеһенең төбәк этабына йомғаҡ яһаясаҡтар. Жюри хөкөмөнә башҡорт авторҙарының йәмғеһе 33 эше тәҡдим ителгән. Хикәйәләр ирекле темаға туған телдә ҡабул ителгән. Конкурс шарттары буйынса авторҙар унда исемдәрен белдермәйенсә ҡатнашты, авторҙың ысын исеме хикәйәләрҙе һайлап алғандан һуң ғына асыҡлана.
Конкурстың башҡорт этабы еңеүселәрен ойоштороусылар 18 ноябрҙә «Башинформ» мәғлүмәт агентлығында матбуғат конференцияһы сиктәрендә иғлан итәсәк. Конференцияла Евразия Яҙыусылар союзы рәйесе Якуб Омероглы, Башҡортостан Яҙыусылар союзы Наил Ғәйетбаев, «Ағиҙел» һәм «Башҡортостан ҡызы» республика журналдары баш мөхәррирҙәре ҡатнашасаҡ. Беренсе урын яулаусы әҫәр өсөнсө халыҡ-ара турында ҡатнашыу өсөн Төркиәгә йүнәлтеләсәк. Бынан тыш, өс еңеүсе хикәйә авторҙары аҡсалата премия аласаҡ. Турҙа ҡатнашыусы икәүҙе үҙҙәренең дәртләндәреү бүләктәре менән «Ағиҙел» һәм «Башҡортостан ҡызы» журналдары ҡыуандыра. Халыҡ-ара бәйге еңеүселәрен бүләкләү тантанаһы 2014 йылдың декабрендә Әзербайжандың баш ҡалаһы Бакула уҙасаҡ.
Мәхмүт Ҡашғари исемендәге халыҡ-ара хикәйәләр бәйгеһе төрки донъяла, шул иҫәптән Башҡортостанда өсөнсө тапҡыр уҙғарыла. Конкурстың ойоштороусылары – Евразия Яҙыусылар союзы, Башҡортостанда – республиканың Яҙыусылар союзы, «Ағиҙел» һәм «Башҡортостан ҡызы» журналдары редакциялары. XI-XII быуаттың атаҡлы төрөк филологы һәм һүҙлексеһе исемен йөрөткән конкурста 25 төрки телле ил ҡатнаша. Башҡорт яҙыусылары Гөлсирә Ғизәтуллина һәм Тәскирә Даянова уҙған йылдарҙағы әҙәби конкурстарҙа Башҡортостан Республикаһынан лауреаттар булды. Уларҙың хикәйәләре төрөк теленә тәржемә ителгән һәм төрки журналдарына баҫылған.


text:
Өфөлә ШОС һәм БРИКС эшҡыуарлығын үҫтереү буйынса координация советын булдырырға тәҡдим ителде
ӨФӨ, 2015 йыл, 23 октябрь. /«Башинформ» мәғлүмәт агентлығы, Артур Басиров/.
Өфөлә ШОС һәм БРИКС эшҡыуарлығын үҫтереү буйынса координация советын булдырырға тәҡдим ителде. Ошо хаҡта Беренсе халыҡ-ара R2R форумының һуңғы пленар ултырышында төбәктең Эшҡыуарлыҡ һәм туризм буйынса дәүләт комитеты рәйесе Вячеслав Ғиләжетдинов хәбәр итте.
«Координация советы бөтә тәҡдимдәрҙе, эшҡыуарлыҡ проблемаларын ҡарарға тейеш. Өфө ошондай координация советы урыны була ала», — тине Вячеслав Ғиләжетдинов.
Һуңғы ултырышта форумда ҡатнашыусыларҙың халыҡ-ара конференция сиктәрендә уҙған дискуссия майҙансыҡтарындағы эше тикшерелде. Мөһим мәсьәләләр, ҡарарҙар ШОС һәм БРИКС илдәре төбәктәренең Беренсе эшҡыуарлыҡ форумы резолюцияһына индереләсәк.


text:
Баш ҡалала артистар һәм яҙыусылар социаль учреждениелар өсөн урындағы баҫмаларға яҙылды Фото: Федераль почта хеҙмәтенең Башҡортостан буйынса идаралығы
Баш ҡалала артистар һәм яҙыусылар социаль учреждениелар өсөн урындағы баҫмаларға яҙылды
Баш ҡалала артистар һәм яҙыусылар социаль учреждениелар өсөн урындағы баҫмаларға яҙылды Фото: Федераль почта хеҙмәтенең Башҡортостан буйынса идаралығы
ӨФӨ, 2015 йыл, 9 декабрь. /«Башинформ» мәғлүмәт агентлығы, Ольга Мортазина/.
Башҡортостанда Баш почтамттағы акция барышында мәҙәниәт эшмәкәрҙәре урындағы баҫмаларға яҙылды. 3 декабрҙән 13-нә тиклем илдә матбуғатҡа яҙылыу декадаһы бара, Рәсәй почтаһы ярайһы уҡ ташламалар яһай. Мәҫәлән, федераль баҫмаларҙы килтереү — биш, урындағы гәзит-журналдарҙы ташыу 10 процентҡа кәмей. Рәсәйҙең Элемтә һәм киң коммуникациялар министрлығында раҫланған исемлектәге социаль әһәмиәтле баҫмаларға 15 процентлыҡ ташлама ҡаралған.
Өфөләге Баш почтамтта хәйриә акцияһы уҙҙы, унда яҙыусылар һәм театр эшмәкәрҙәре ҡатнашты. Улар үҙҙәре һәм социаль учреждениелар өсөн 50-нән ашыу баҫмаға яҙылды. «Ағиҙел», «Башҡортостан уҡытыусыһы», «Бельские просторы», «Аманат» журналдары, «Башҡортостан» һәм «Йәшлек» гәзиттәре популярлыҡ менән файҙаланды. «Һәнәк» юмористик журналы һәм «Аҡбуҙат» балалар баҫмаһына яҙылыусылар бик күп булды.
«Акцияла Башҡорт драма театрының художество етәксеһе Олег Ханов, актриса һәм уҡытыусы Таңсулпан Бабичева, әҙиптәр Марсель Сәлимов һәм Ирек Кинйәбулатов, архитектор Урал Ураҡсин һәм башҡа билдәле кешеләр ҡатнашты», — тип хәбәр иттеләр Федераль почта хеҙмәтенең Башҡортостан буйынса идаралығының матбуғат хеҙмәтендә.


text:
Башҡортостанда 25,6 мең эшһеҙ иҫәпләнә Фото: Олег Яровиков
Башҡортостанда 25,6 мең эшһеҙ иҫәпләнә
Башҡортостанда 25,6 мең эшһеҙ иҫәпләнә Фото: Олег Яровиков
ӨФӨ, 2016 йыл, 20 июнь. /«Башинформ» мәғлүмәт агентлығы, Галина Бахшиева/.
Бөгөн Башҡортостанда рәсми рәүештә теркәлгән 25,6 меңдән ашыу эшһеҙ иҫәпләнә.
Сағыштырыу өсөн: йыл башында республиканың халыҡ мәшғүллеге хеҙмәтендә 26 меңдән ашыу кеше иҫәптә торған.
Әле республиканың вакансиялар банкында 36 мең буш эш урыны бар. Ғинуар айына ҡарағанда 13 мең урынға күберәк. Рәсми теркәлгән эшһеҙлек кимәле 1,27 процент тәшкил итә.


text:
Ҡурған башҡорттары ҡоролтайы башҡарма комитеты вәкилдәре Республиканың Почет грамотаһы менән бүләкләнде
Башҡорт халҡының йолаларын һәм ғөрөф-ғәҙәттәрен, телен һәм мәҙәниәтен үҫтереүгә, һаҡлауға өлөш индергәне, уңышлы йәмәғәт эшмәкәрлеге өсөн Ҡурған өлкәһенең дүрт вәкиле Башҡортостандың Почет грамотаһы менән бүләкләнде.
Республика башлығы Указы менән Башҡорттар ҡоролтайы башҡарма комитеты ағзалары Зимфира Стукова һәм Камил Хәмзин, Әлмән районы башҡорттары ҡоролтайы башҡарма комитеты рәйесе Марс Солтанов һәм Ҡурған өлкәһе губернаторы урынбаҫары Нияз Йосопов наградаларға лайыҡ, тип хәбәр ителә БР рәсми хоҡуҡи мәғлүмәт порталында.
Белешмә. Әлеге ваҡытта Ҡурған өлкәһе территорияһында 15 меңдән ашыу башҡорт йәшәй. «Бөтә донъя башҡорттары ҡоролтайы (конгресы)» Халыҡ-ара йәмәғәт берләшмәләре союзының мәғлүмәттәренә ярашлы, Ҡурған өлкәһендә Бөтә донъя башҡорттары ҡоролтайының өлкә һәм ҡала бүлексәләре, шулай уҡ Әлмән, Сафакүл, Шумиха, Юрғамыш райондары, Щучье ҡалаһы һәм Щучье районы, Целинный ҡалаһы ҡоролтайҙары эшләп килә.


text:
Өфө үҫмерҙәре Австрияла Халыҡ-ара балалар уйындарында тәүге еңеү яуланы Фото: Өфө хакимиәте сайтынан
Өфө үҫмерҙәре Австрияла Халыҡ-ара балалар уйындарында тәүге еңеү яуланы
Өфө үҫмерҙәре Австрияла Халыҡ-ара балалар уйындарында тәүге еңеү яуланы Фото: Өфө хакимиәте сайтынан
ӨФӨ, 2016 йыл, 14 ғинуар. /«Башинформ» мәғлүмәт агентлығы, Эльмира Сабирова/.
Өфө үҫмерҙәре Австрияла VII ҡышҡы Халыҡ-ара балалар уйындарында тәүге еңеү яуланы, тип хәбәр итә Октябрь районы хакимиәтенең мәғлүмәт-аналитика бүлеге. Ярыштың тәүге көнөндә Алмаз Вәлиев (биатлон), спринтта 20-нән ашыу спортсыны уҙып китеп, алтын миҙал яуланы. Өфөнән Данис Зөбәйеров бишенсе урын алды. Ҡыҙҙар араһында Александра Федорова — алтынсы, Ульяна Борисовская 11-се урында.
Үҫмерҙәр араһында «Сноуборд-кросс» дисциплинаһында Кирилл Педь көмөш призер булды.
Ҡыҙҙар араһында ошо дисциплинала Яна Вәлиева бронза миҙал яуланы. Маргарита Аҙнабаева финал ярыштары һөҙөмтәләре буйынса бишенсе урында.
«Слалом-гигант» дисциплинаһында өфөләр араһында иң яҡшыһы — Артемий Исмәғилев (алтынсы урын), артабан Александр Ғәлиәкбәров (һигеҙенсе урын) килә. Ҡыҙҙар араһында Татьяна Гришина — 25-се, Елизавета Воробьева 37-се урын алды.
Австрияның Инсбрук ҡалаһында барған уйындарҙа Башҡортостандың баш ҡалаһынан 12-14 йәшлек 16 спортсы ҡатнаша. Улар тау саңғыһы, сноуборд, конькиҙа йүгереү һәм биатлон буйынса ярыштарҙа сығыш яһай.


text:
Бесәнде ашамайҙар, һалам яраталар28-02-2013, 03:39 // Иҡтисад // Баҫып сығарырға
— Мал асыҡ һауала кинәнә. Аҙыҡ мул булғас, оҙон ҡыш ҡурҡыныс түгел. Быйыл һоло һаламы шәп булды, яратып ашайҙар.
Һәр ерҙә малсылыҡ биналарының төҙөк, ҡураларҙың таҙа булыуы күҙгә ташлана. Иң мөһиме — малдар һәм хеҙмәтсәндәр өсөн уңайлы шарттар тыуҙырылған. Фермала 750 баш мал, шул иҫәптән 320 һауын һыйыры, 130 баш йылҡы бар. Улар айырым ялан кәртәлә тотола. Йылҡы өйөрҙәре иһә тибенлектә йөрөй, тик төнгөлөккә генә ҡураға ябыла. Йәмғиәт етәксеһе Мәжит Солтан улы Шәғәлиев әйтеүенсә, йыл башынан 45 быҙау алынған. Һөт Мәләүез һөт комбинатының Асҡар филиалына тапшырыла, бынан тыш, быҙауҙарға ла эсерәләр. Әйткәндәй, быҙауҙар йылы ҡурала йөрөй. Көндәлек үрсем 600 грамм тәшкил итә, уларға витаминлы аҙыҡ, йәшел бесән бирелә.
Аҙыҡ мул, ҡышты имен сығып киләләр, хатта былтырғы бесән эҫкерттәре лә ултыра. Ауыл эшсәндәре үҙ бурысына яуаплы ҡарай. Һауынсылар Миңзәлә Дауытова, Зәлифә Кәримова, малсылар Фәрит Мифтахов, Урал Вәлишин, Милләт Шәрәфетдинов алдынғылар рәтендә.
Ҡыш бауыры оҙон булһа ла, ҡара ергә аяҡ баҫыуға күп ҡалманы. Шуға күрә бөгөндән үк етәксене яҙғы сәсеү һәм малды йәйләүгә күсереү мәсьәләһе тәрән уйға һала. Уны яғыулыҡ материалдарына саманан тыш юғары хаҡ ҡуйылыуы борсой. Яғыулыҡтың литрын 32 һумға һатып алғанда, башҡарған эшеңдең табышы хаҡында уйлау файҙаһыҙ, ти тәжрибәле етәксе. Етмәһә, яҡтылыҡ өсөн дә сығымды күп түләргә тура килә. Хәйер, ошо мәсьәлә йылдар дауамында хәл ителергә тейеш тә бит, әммә урынынан ҡуҙғалғаны юҡ.


text: Күп быуаттар буйы ҡурай – халҡыбыҙҙың мәҙәниәте лә, тарихы ла, яҙмышы ла. Ҡурайсылар элек-электән ҙур абруй менән файҙаланған. Улар быуындан быуынға үҙҙәренең оҫталығын, тәжрибәһен тапшырып, беҙгә боронғо халыҡ йырҙарын, оҙон көйҙәрҙе килтереп еткергән, ләкин Бөйөк Ватан һуғышының утлы ғәрәсәтенән һуң, үткән быуаттың 50 – 60-сы йылдарында, ҡурайсылар ныҡ кәмеп, милли уйын ҡоралыбыҙҙың моңо һирәк-һаяҡ ҡына ишетелә башланы. Ошондай аяныслы мәлдә, 1961 йылда Ейәнсура районында республика тарихында беренсе тапҡыр үҙешмәкәр ҡурайсыларҙың ансамбле төҙөлә, уның ойоштороусыһы һәм оҙаҡ йылдар етәксеһе Бөйөк Ватан һуғышы ветераны Нәжметдин Танһыҡҡужа улы Хәсәнов була. Ансамблдең төп көсөн Ибрай ауылынан Әхмәтсәлим Яҡупов, Сирғолдан – Уйылдан Абыҙов, Саҙалынан – Ғүмәр Хөсәйенов, Байдәүләттән Хәйерзаман Бикбаев ише Оло Һүрәм буйы ҡурайсылары тәшкил итә, шулай уҡ Үрген ауылынан Ислам Абдуллин да була.


text:
Газета "Йәшлек" » Облако тегов » 13(2011) » Страница 2
Балалар баҡсалары төҙөлә
Рубрикалар // 19-02-2011, 12:12
Быйыл Өфөлә 11 балалар баҡсаһы асыласаҡ
Үткән йылда Өфөлә 654428 квадрат метр торлаҡ төҙөлөп, файҙаланыуға тапшырылған. Торлаҡтың 295904 квадрат метры күп ҡатлы йорттарға тура килә. 358224 квадрат метр индивидуаль торлаҡ төҙөлгән. Был 2009 йылғы күрһәткестәрҙән юғарырыҡ. Шунлыҡтан, Өфөлә торлаҡ йылдан-йыл күберәк төҙөлә, тип әйтергә нигеҙ бар....
Үткән йылда Өфөлә 654428 квадрат метр торлаҡ төҙөлөп, файҙаланыуға тапшырылған. Торлаҡтың 295904 квадрат метры күп ҡатлы йорттарға тура килә. 358224 квадрат метр индивидуаль торлаҡ төҙөлгән. Был 2009 йылғы күрһәткестәрҙән юғарырыҡ. Шунлыҡтан, Өфөлә торлаҡ йылдан-йыл күберәк төҙөлә, тип әйтергә нигеҙ бар....
Программаға өмөт ҙур
Новости / Башҡортостан // 19-02-2011, 11:44
Бер яҡтан, быға дүрт йыл рәттән килгән ҡоролоҡ сәбәпсе булһа, икенсе яҡтан, урындағы ресурстарҙы тулы ҡеүәтенә файҙалана, эре инвесторҙарҙы йәлеп итә алмау, предприятиеларҙың бөлгөнлөккә төшөүе менән төбәк көрсөк хәлендә ҡалды. Башҡортостан майҙанының өстән бер өлөшөн биләп торған, республика халҡының ундан бер өлөшө йәшәгән Бөрйән, Әбйәлил, Ейәнсура, Йылайыр, Хәйбулла, Баймаҡ райондары, Сибай ҡалаһы халҡын артабан бындай хәлдә ҡалдырыу мөмкин түгел ине. БР Президенты Рөстәм Хәмитов та, урындағы хәл менән танышып сыҡҡас, халыҡтың йәшәү кимәленең түбән булыуын, эшһеҙлек хөкөм һөрөүен күреп, хөкүмәткә Көньяҡ Урал райондарын комплекслы үҫтереү планын эшләргә ҡушты. Бер нисә ай дауамында документ «Башҡортостан Урал аръяғы» блогында ла тикшерелде, тәҡдимдәр менән байытылды....
БЕРГӘЛӘП ЭШЛӘҮ һӨҘӨМТӘһЕҘ ҠАЛМАҪ
Рубрикалар // 19-02-2011, 11:42
Дүртенсе властың – киң мәғлүмәт сараларының халыҡтың сәйәси аңына һәм тәртибенә йоғонтоһоноң, йәғни йәмәғәтселек фекерен тыуҙырыуҙағы роленең мөһимлегенә БР Үҙәк һайлау комиссияһы ойошторған кәңәшмәлә айырым баҫым яһалды. Унда Үҙәк һайлау комиссияһы һәм республика, район киң мәғлүмәт саралары етәкселәре һәм вәкилдәре ҡатнашты. Һөйләшеү Башҡортостанда 2011 йылда уҙасаҡ һайлауҙарҙы мәғлүмәти яҡтан тәьмин итеү, һайлау комиссиялары менән баҫмаларҙың берлектәге эшмәкәрлеге менән һайлаусыларҙың әүҙемлеген күтәреү тураһында барҙы....
Халҡыбыҙға аҡтамыр ғүмере юраны
Рубрикалар / Хәтер // 19-02-2011, 11:38
«Урал тауҙарының көньяҡ өлөшөндә бер яғы тау һәм урман, икенсе яғы дала булған ауылда мал үрсетеү, бер аҙ иген сәсеү һәм урман эштәре менән көн күреүсе башҡорт һәм татарҙар араһында йәшәүсе урта хәлле крәҫтиәндең ябай тормошо – мине көткән яҙмыш шул ине... Шул уҡ ваҡытта был тау һәм йәйләүҙәрҙәге бик ябай тормошобоҙ, айырыуса уның һөйкөмлө тарихы, был тарихтың халыҡ хәтерендә йәшәп килгән ауаздары, бәләкәй сағымдан аңыма һеңеп, мине һуңынан көрәш барышында төрлө тәүәккәл ҡарарҙарға этәрерлек, төрөк һәм ислам ғилемдәренең бөгөнгөһөнә һәм киләсәгенә ҡарата төрлө пландар ҡороуға дәртләндерерлек кимәлдә йоғонто яһаны», – тип яҙған «Хәтирәләр»ендә халҡыбыҙҙың арҙаҡлы шәхесе Әхмәтзәки Вәлиди Туған. Тыуған Башҡортостаны, Көҙәне бер ваҡытта ла уның иҫенән сыҡмаған. Сәйәсмән булараҡ исеме оҙаҡ йылдар тыйылғандар рәтендә йөрөһә лә, ғәҙеллек өҫкә сығып, донъяға танылған ғалим булып иленә ҡайтты Вәлиди хаҡындағы хәтер. Яҙмыш уны йәшләй ҡаҡҡыланы-һуҡҡыланы, әммә ул, үҙен фәнгә арнап, лайыҡлы ғүмер юлы үтте. Бөгөн Әхмәтзәки Вәлиди Туған тигән профессор, шәрҡиәтсене бихисап илдәрҙә беләләр, уның хеҙмәттәрен өйрәнәләр....
Яңы еңеүҙәргә ҡанатландыра
Новости / Мәғариф // 19-02-2011, 11:26
Өфө ҡалаһының Конгресс-холында «Мәғариф» өҫтөнлөклө милли проекты сиктәрендә һәләтле йәштәрҙе бүләкләү тантанаһы үтте.
Республикабыҙҙан 127 ҡыҙ һәм егет еңеүсе дипломына һәм 30-ар, 60-ар мең һумлыҡ гранттарға лайыҡ булды. Ә «Мәғариф» өҫтөнлөклө милли проекты тормошҡа ашырыла башлағандан алып республикабыҙҙың 600-ҙән ашыу йәш таланты был премияның лауреаты булған. Төрлө олимпиадаларҙа, конкурстарҙа, спорт ярыштарында юғары уңыштарға өлгәшеп, грантҡа лайыҡ булыусы йәштәрҙе БР Хөкүмәте Премьер-министры урынбаҫары Зөһрә Рәхмәтуллина ҡотланы:...
Республикабыҙҙан 127 ҡыҙ һәм егет еңеүсе дипломына һәм 30-ар, 60-ар мең һумлыҡ гранттарға лайыҡ булды. Ә «Мәғариф» өҫтөнлөклө милли проекты тормошҡа ашырыла башлағандан алып республикабыҙҙың 600-ҙән ашыу йәш таланты был премияның лауреаты булған. Төрлө олимпиадаларҙа, конкурстарҙа, спорт ярыштарында юғары уңыштарға өлгәшеп, грантҡа лайыҡ булыусы йәштәрҙе БР Хөкүмәте Премьер-министры урынбаҫары Зөһрә Рәхмәтуллина ҡотланы:...
Һоро айыу күңелгә барыбер яҡыныраҡ
Новости / Спорт // 19-02-2011, 11:25
Үткән йылдың 1 сентябрендә Сочи олимпиадаһы талисманына Бөтә Рәсәй конкурсы иғлан ителгәйне.
Унда 24 меңдән ашыу кеше үҙ эшен ебәргән дә инде. Ун финалистың эштәре – аҡ һәм һоро айыу, ҡуян, ҡояш, дельфин, ҡыҙылтүш, леопард, матрешкалар, мәҙәк кешеләр һәм Ҡыш бабай жюри тарафынан һайлап алынған. Шуныһы ҡыҙыҡ, 1980 йылдың 3 авгусында «Лужники» стадионынан һауаға осоролған «Олимпиада – 80» талисманы – Һоро айыу өсөн рәсәйҙәрҙең күпселеге тауыш биргән. Әйткәндәй, 26 февралдә Беренсе каналда тура эфирҙа талисман өсөн рәсми тауыш биреү ойоштороласаҡ. Ысынлап та, 1980 йылда һауаға осоролған Һоро айыу һаман да күңелгә яҡын. Ғөмүмән, ул Рәсәйҙең традицион Олимпиада талисманына әүерелһә, ҡайһылай яҡшы булыр ине. Айыу Рәсәйҙең символы ла бит.
Й. БАЙЫШЕВА....
Унда 24 меңдән ашыу кеше үҙ эшен ебәргән дә инде. Ун финалистың эштәре – аҡ һәм һоро айыу, ҡуян, ҡояш, дельфин, ҡыҙылтүш, леопард, матрешкалар, мәҙәк кешеләр һәм Ҡыш бабай жюри тарафынан һайлап алынған. Шуныһы ҡыҙыҡ, 1980 йылдың 3 авгусында «Лужники» стадионынан һауаға осоролған «Олимпиада – 80» талисманы – Һоро айыу өсөн рәсәйҙәрҙең күпселеге тауыш биргән. Әйткәндәй, 26 февралдә Беренсе каналда тура эфирҙа талисман өсөн рәсми тауыш биреү ойоштороласаҡ. Ысынлап та, 1980 йылда һауаға осоролған Һоро айыу һаман да күңелгә яҡын. Ғөмүмән, ул Рәсәйҙең традицион Олимпиада талисманына әүерелһә, ҡайһылай яҡшы булыр ине. Айыу Рәсәйҙең символы ла бит.
Й. БАЙЫШЕВА....
Аграрийҙарға ташламалар буласаҡ
Новости // 19-02-2011, 11:24
Ауыл хужалығы етештереүселәре өсөн яғыулыҡ-майлау материалдарына ташламалы хаҡтар быйыл да һаҡланасаҡ.
РФ Хөкүмәте Премьер-министры В. Путин әйтеүенсә, ташлама 2010 йылдың ноябрендәге хаҡтың 10 процентын тәшкил итергә тейеш. Ә был бөгөнгө хаҡтан яҡынса 30 процент ташлама яһалырға тейешлеген аңлата.
Был сара 2010 йылда ҡоролоҡтан зыян күргән агросәнәғәт комплексына ярҙам итеүгә йүнәлтелгән. РФ Хөкүмәтенең матбуғат хеҙмәтенән хәбәр итеүҙәренсә, Владимир Путин яҙғы сәсеүҙе уңышлы үткәрергә мөмкинлек бирергә, буласаҡ уңышҡа нигеҙ һалырға кәрәклеген һыҙыҡ өҫтөнә ала....
РФ Хөкүмәте Премьер-министры В. Путин әйтеүенсә, ташлама 2010 йылдың ноябрендәге хаҡтың 10 процентын тәшкил итергә тейеш. Ә был бөгөнгө хаҡтан яҡынса 30 процент ташлама яһалырға тейешлеген аңлата.
Был сара 2010 йылда ҡоролоҡтан зыян күргән агросәнәғәт комплексына ярҙам итеүгә йүнәлтелгән. РФ Хөкүмәтенең матбуғат хеҙмәтенән хәбәр итеүҙәренсә, Владимир Путин яҙғы сәсеүҙе уңышлы үткәрергә мөмкинлек бирергә, буласаҡ уңышҡа нигеҙ һалырға кәрәклеген һыҙыҡ өҫтөнә ала....
Сифатлыһын табыуы ҡыйын
Рубрикалар // 19-02-2011, 11:22
Баҙарға сыҡһаң, һатыусыларҙан бер генә зар ишетәһең – «сифатлы картуф юҡ», йә «ауыл халҡында һатыуға сығарырлыҡ һыйыр ите юҡ». Ысынлап та, картуф һатып алыусы һәр кем белә – быйылғы картуфтың йә тышы серек, йә эсе боҙолған. Әллә ситтән килтерелгәнгә шулай, әллә ҡоролоҡ арҡаһында. Сифатлыһын табыуы бик ҡыйын. Баҙарҙа һатыусылар ауыл хужалығы йәрминкәләрен әллә ни өнәп етмәй. Дәғүәселек кемгә оҡшаһын... Үткән аҙнала Өфөлә ойошторолған ит йәрминкәләрендә алыпһатарҙар сауҙаға сығырға тейеш булмаһа ла, ундағы иттең хаҡы баҙарҙағыһынан әллә ни айырылманы. Шулай ҙа аҙ ғына булһа ла арзаныраҡ һәм ауылдан килтерелеүе, тимәк, сифатлыраҡ булыуы менән айырылып торҙо....
Япония архитекторы проекты буйынса йорттар төҙөләсәк
Новости / Башҡортостан // 19-02-2011, 11:19
БР Хөкүмәте йортонда Японияның танылған архитекторы Ясухиро Ямашита менән осрашыу үтте.
Унда япон төҙөлөш технологиялары мөмкинлектәрен башҡорт ерендә бойомға ашырыу мәсьәләһе ҡаралды. Төҙөлөштөң тәүге этабында 10 сутый ер участкаһы булған 100 квадрат метр майҙанлы 150 йорт төҙөү планлаштырыла. Осрашыуҙа ҡатнашыусылар фекеренсә, бындай йорттарҙан торған ҡасабаны Өфө, Стәрлетамаҡ ҡалалары эргәһендә, Әбйәлил районы биләмәһендә төҙөү бик ҡулай буласаҡ....
Унда япон төҙөлөш технологиялары мөмкинлектәрен башҡорт ерендә бойомға ашырыу мәсьәләһе ҡаралды. Төҙөлөштөң тәүге этабында 10 сутый ер участкаһы булған 100 квадрат метр майҙанлы 150 йорт төҙөү планлаштырыла. Осрашыуҙа ҡатнашыусылар фекеренсә, бындай йорттарҙан торған ҡасабаны Өфө, Стәрлетамаҡ ҡалалары эргәһендә, Әбйәлил районы биләмәһендә төҙөү бик ҡулай буласаҡ....
Был аҙнала беҙҙе...
Рубрикалар // 19-02-2011, 11:19
Ҡайғыға һалды...
Вьетнамдың Халонг боғаҙында 30 кешенән торған судно һәләкәткә осраған. Яҡынса мәғлүмәттәр буйынса, 12 кеше һәләк булған, 15 кешене ҡотҡарып өлгөргәндәр. Суднола Рәсәй, Япония, Италия, АҠШ, Германия, Франция, Голландия туристары булған....
Вьетнамдың Халонг боғаҙында 30 кешенән торған судно һәләкәткә осраған. Яҡынса мәғлүмәттәр буйынса, 12 кеше һәләк булған, 15 кешене ҡотҡарып өлгөргәндәр. Суднола Рәсәй, Япония, Италия, АҠШ, Германия, Франция, Голландия туристары булған....


text:
Рәшит Хәйруллин: Президент Мөрәжәғәтнамәһе – эш итеүгә ҡулланма ул
«Башҡортостан Президенты Мөрәжәғәтнамәһе – юғары вазифалы кеше менән ҡушылған эш ул. Шуға ла республиканың ҡала һәм район етәкселәре өсөн ул эш итеүгә ҡулланма булып тора», — тип билдәләне «Башинформ» агентлығына үҙенең комментарийында Туймазы районы хакимиәте башлығы Рәшит Хәйруллин.
Уның фекеренсә, Президент менән билдәләнгән стратегик мәсьәләләр – модернизация һәм әүҙем инновацион сәйәсәт Мөрәжәғәтнамәлә бик актуаль яңғырай. Етештерелгән продукция номенклатураһын яңыртыу менән шөғөлләнгән предприятиелар финанс көрсөгө йоғонтоһонан артыҡ зарар күрмәгән. «Ошо мәсьәләләрҙе хәл иткәндә генә иҡтисадҡа алға барырға, бар социаль йөкләмәләрҙе үтәргә мөмкин», — тине Рәшит Хәйруллин.


text:
Фото:
Башҡортостан Бөтә донъя туризм көнөн билдәләй
Фото:
27 сентябрҙә Бөтә донъя туризм көнө билдәләнә. Башҡортостан Туризм көнөн киң байрам итә. Республиканың күп ҡалаларында һәм райондарында туристик слеттар, фестивалдәр һәм байрамдар үтә, ә йыл әйләнәһенә урындарҙа туризм төрҙәре буйынса федерациялар, БР Туристик-спорт союзы, Башҡортостан Республикаһының Спорт саралары идаралығы, БР муниципаль берәмектәре ҡарамағындағы туризм буйынса подразделениелар һәм башҡа ойошмалар күп төрлө саралар ойоштора.
Үҙенсәлекле тәбиғәте, күп төрлө тәбиғи ресурстары һәм юғары класлы шифаханалары менән Башҡортостанды хаҡлы рәүештә Көньяҡ Уралдың ынйыһы тип иҫәпләйҙәр.
Республикала эске туризмды үҫтереү өсөн инновацион эшкәртмәләр: «Башҡортостан Республикаһының туристик навигаторы» һәм «Башҡортостандың алтын ҡулсаһы» проекттары, федераль әһәмиәттәге «Башҡортостан» мегакластеры файҙаланыла. Эске туризмдың матди базаһы ла үҫешә. Бик күп яңы туристик маршруттар эшкәртелә, уларға Рәсәйҙән генә түгел, яҡын һәм алыҫ сит илдәрҙән дә туристар килә.
Быйыл Бөрйән районында туристар туҡталҡалары асыу һәм сафҡа индереү, уҡыусылар араһында йәйәүлеләр туризмы һәм “Хәүефһеҙлек мәктәбе” буйынса 60-сы юбилей Республика ярыштары үткәреү, «Туризм. Спорт. Ял. Рәсәй шифаханалары-2010» Х Төбәк-ара махсус күргәҙмәһе, Башҡортостан альпинистарының Эльбрусҡа һәм Еңеү пигына үрмәләүе, туризм өлкәһендәге эшкәртмәләр буйынса тәжрибә уртаҡлашыу өсөн Гессен (Германия) Ере вәкилдәре менән осрашыу, «Уральская пятерка» туристик-спорт проектын бойомға ашырыу төбәктең туризм тармағында мөһим ваҡиғалар булып торҙо.


text:
Төбәктә ҡулланыу хаҡтары индексы октябрҙә 100,5 процент тәшкил итте
Башҡортостанда октябрь айында тауарҙарға һәм хеҙмәтләндереүҙәргә ҡулланыу хаҡтары индексы 100,5 процент тәшкил итте, йыл башынан алып осорҙа — 104,9 процент, тип хәбәр итә Башҡортостанстат. Дөйөм алғанда, Рәсәй буйынса инфляция күрһәткестәре 100,6 һәм 105,3 процент кимәлендә.
Волга буйы федераль округында йыл башынан алып ҡулланыу хаҡтары индексы Ырымбур өлкәһендә – 104,8 процент һәм Киров өлеәһендә – 106,5 процент.
Октябрҙә аҙыҡ-түлек һиҙелерлек ҡиммәтәйҙе. Һөҙөмтәлә республикала аҙыҡ-түлеккә хаҡтар индексы 101 процент самаһы тәшкил итте. Картуфты индереп, йәшелсә-емешкә хаҡтар бер юлы 3 процентҡа күтәрелде.
Аҙыҡ-түлек булмаған тауарҙарға хаҡтар индексы октябрҙә — 100,6 процент, хеҙмәтләндереүҙәргә 99,6 процент тәшкил итте.


text:
- Подробности
- Просмотров: 445
ГРАВИРАЗВЕДКА, гравиметрик разведка, ер өҫтөндәге йәки уға яҡын ерҙәге тәбиғи ауырлыҡ ҡырын өйрәнеүгә нигеҙләнгән разведка геофизикаһы ысулы. Гравитация ҡыры т‑дағы мәғлүмәт ер ҡатламындағы геол. есемдәрҙәге тығыҙлыҡ айырмалылығының төрлө тәрәнлектә таралыуы б‑са өйрәнелеүҙә булған майҙандарҙың төҙөлөшөн билдәләргә мөмкинлек бирә. Төбәк тикшеренеүҙәре ваҡытында Г. тектоник районлаштырыу һәм геол. картаға төшөрөү, прогноз карталарын төҙөү мәсьәләләрен хәл итә. Ҙур масштаблы Г. перспективалы биләмәләрҙең геол. төҙөлөшөн асыҡлауҙа, уларҙың сиктәрендә төрлө файҙалы ҡаҙылмаларҙы эҙләү һәм разведкалау өсөн ҡулланыла. Г. шулай уҡ инженер геологияһы һәм геодезия мәсьәләләрен сисеүҙә файҙаланыла. Башҡортостанда Г. беренсе тапҡыр 1931 й. нефть һәм газ ятҡылыҡтарын эҙләүгә бәйле Ишембай р‑нында үткәрелә (В.М.Навроцкий), Г. мәғлүмәттәре һ.б. геофизик һәм геол. тикшеренеүҙәр Ишембай нефть ятҡылығын асыуға булышлыҡ итә. 30—50 йй. Г. күләме респ. платформалы өлөшөндә углеводород сеймалын эҙләү маҡсатында байтаҡ арта. Г. һәм электроразведканы үҙ эсенә алған респ. платформалы өлөшөнөң риф массивтарын эҙләү һәм разведкалау өсөн геофизика ысулдары комплексы эшләнә (А.А.Глухов, В.А.Долицкий, А.М.Храмой). 1950—56 йй. гравитация һәм магнит ҡырҙарының геол. аномалия тәбиғәтен асыҡлау б‑са тикшеренеүҙәр үткәрелә (Р.Ф.Володарский, И.С.Огаринов, Э.Э.Фотиади, Д.С.Халтурин һ.б.). Гравитация ҡырын үлсәү мәғлүмәттәре нигеҙендә, нефть ятҡылыҡтарын һәм газ ятҡылыҡтарын эҙләүҙә ҡулланылған Башҡортостандың 1:500000 масштаблы тектоник районлаштырыу схемаһы эшләнә (Огаринов). 60‑сы йй. “Башнефтегеофизика” Урал геофизика экспедиция тресы һәм Башҡ‑н терр. геол. идараһының (ҡара: “Башкиргеология”) Башҡ‑н геофизика экспедицияһы тарафынан БР‑ҙың мәғдәнле райондарында Г. үҙ эсенә алған системалы комплекслы геофизик тикшеренеүҙәр башлана. 60—70‑се йй. респ. бөтә терр‑яһының 1:200000 масштаблы гравиметрия планы төшөрөлә (М.Г.Битюков, Н.Н.Васильева, А.П.Верхотина, М.П.Гурьев һ.б.). Улар нигеҙендә СССР-ҙың 1:200000 масштаблы гравиметрик карталары эшләнә (В.Н.Колушов, В.А.Коняхин, Е.П.Панченко, В.М.Рыбалко һ.б.). Башҡа геофизик ысулдарҙы ла берләштереп, Магнитогорск мегасинклинорийының 1:50000 масштаблы гравиметрия планы төшөрөлә, респ. көнсығыш өлөшөнөң геол. төҙөлөшө һәм төрлө файҙалы ҡаҙылмалар эҙләү эштәренең йүнәлеше асыҡлана. Төшөрөлгән пландар һөҙөмтәһендә ауырлыҡ көсө аномалияларының 1:50000 масштаблы карталары төҙөлә. 1960 й. алып ҡара һәм төҫлө металл мәғдәндәрен эҙләү маҡсатында, Бүребай (Б.А.Крестинин, А.С.Терёхин, В.Л.Усанин, Т.А.Фетисова, И.И.Чернова), Баймаҡ (Ю.В.Александров, Т.И.Алудаури, В.К.Кева, В.И.Решетнева), Сибай (И.И.Калташева, Усанин һ.б.), Әбйәлил (Терёхин, Б.А.Чупилко), Учалыла (Р.Ш.Исхаҡова, А.П.Калташев) электроразведка һәм магниторазведканы берләштереп, ҙур масштаблы Г. үткәрелә. Геофизик тикшеренеүҙәр һөҙөмтәһендә Юбилейный, Көнсығыш Семёновка алтын колчедан ятҡылыҡтарының мәғдән ятыштары һәм киләсәктә колчеданлы мәғдән алынасаҡ мәғдән сығанаҡтары асыла: Көнсығыш Һамар, Көнсығыш Ташкүл, Төньяҡ Мәмбәт, Хворостянка һ.б. Башҡортостан (Көньяҡ) Уралының тимер мәғдәнле райондарында билдәле мәғдән ҡырҙарының күбеһендә Г. үткәрелгән (Л.С.Быкова, А.М.Калужин, А.А.Пацков). 1995 й. алып Г. мәғлүмәттәре 1:200000 масштаблы РФ дәүләт геол. карталарын сығарыуҙа ҡулланыла (Быкова, Н.В.Жучкова һ.б.). 2000—06 йй. Г. БР‑ҙың платформалы өлөшөндә девон алды ятҡылыҡтарының углеводород потенциалын асыҡлау маҡсатында, магниторазведка м‑н берлектә төбәк сейсмик профилдәр системаһы б‑са эшләнә.
М.Ф.Татлыбаев, А.А.Цветкова
Тәрж. Э.М.Юлбарисов


text:
Фото:
Рөстәм Хәмитов Балаҡатайҙа районды социаль-иҡтисади йәһәттән үҫтереү мәсьәләләре буйынса кәңәшмә үткәрҙе
Фото:
Балаҡатай районына эш сәфәре барышында Башҡортостан Президенты Рөстәм Хәмитов районды социаль-иҡтисади йәһәттән үҫтереү буйынса кәңәшмә үткәрҙе.
Кәңәшмәлә республика башлығы ике аҙна элек Асҡын районында муниципалитеттар менән индивидуаль эшләү практикаһының башланыуын белдерҙе.
— Проблемаларҙа тулыһынса асыҡларға теләйбеҙ, — тине Рөстәм Хәмитов. – Балаҡатай районы, ҡыҙғанысҡа ҡаршы, алдынғылар рәтенә инмәй. Бындағы иҡтисади хәл ауыр, һәм был бер-ике йыл ғына дауам итмәй, иҡтисади үҫеш кимәленән Балаҡатай районы уртаса республика күрһәткестәренән күпкә артта ҡала. Үткән йылдың ноябрендә 2015 йылға тиклем республиканың төньяҡ-көнсығыш райондарын иҡтисади йәһәттән үҫтереү буйынса урта сроклы программа ҡабул ителгәйне. Быға тиклем, йыл башында, бөтә муниципалитеттар үҙҙәренең социаль-иҡтисади үҫеш программаларын раҫлағайны. Был программаларҙың төп йүнәлештәре буйынса нимәләр эшләнгәнен бөгөн тикшерәсәкбеҙ.
Рөстәм Хәмитов аныҡ күрһәткестәргә нигеҙләнеп, Балаҡатай районындағы хәлгә анализ яһаны. Мәҫәлән, урындағы бюджеттың үҙ килемдәре менән тәьмин ителеше йыл башында 20% тәшкил итеп, уртаса республика күрһәткестәренән ике тапҡырға кәмерәк булһа, йыл аҙағына был күрһәткес 16 процентҡа тиклем кәмегән.
— Территорияларҙың финанс йәһәттән үҙҙәрен тәьмин итә алыу ҡеүәһен нығытыу – урындағы үҙидаралыҡты реформалауҙың төп бурыстарының береһе. Программа ҡабул ителһә лә, район, ҡыҙғанысҡа ҡаршы, әлегә күтәрелмәй, — тип белдерҙе республика башлығы. – Йыл эсендә алты мең квадрат метр торлаҡ сафҡа индерелгән, был 2010 йыл кимәленән 20 процентҡа тиерлек кәмерәк. Был күрһәткес буйынса район республикала һуңғы урындарҙың береһен биләй. Элек һандарҙың тулыһынса ысынбарлыҡҡа тап килмәгәнен аңлайбыҙ, әлбиттә. Әле был етешһеҙлек төҙәтелде, шулай ҙа торлаҡ төҙөлөшө күләмдәре кәмей. Балаҡатайҙа эшһеҙҙәр һаны күп: эшһеҙлек кимәле 2 проценттан аҙ ғына ашыуыраҡ тәшкил итә, республикала иһә был күрһәткес 1,4 процентҡа тиң. Районда – эш хаҡы бик түбән. Әгәр уртаса республика күрһәткестәре Рәсәйҙекенән яҡынса 20 процентҡа түбәнерәк булһа, райондағы күрһәткестәр уртаса республикалағынан тағы 30 процентҡа түбән. Тимәк, эш хаҡы бында уртаса Рәсәй кимәленән ике тапҡырға кәмерәк. Бындай мөмкинлектәр менән артабан үҫешеүе бик ауыр буласаҡ.
Рөстәм Хәмитов район иҡтисадының төп тармағы булып торған ауыл хужалығы өлкәһендәге хәлдең дә ауыр булыуын билдәләне. Әгәр 20 йыл элек картуф – 300 гектар ерҙә, йәшелсә 20 гектар ерҙә сәселһә, былтыр был күрһәткестәр биш һәм ике гектар тәшкил иткән.
Шартлы һәр баш малға әҙерләнгән мал аҙығы күләмдәре буйынса ла район республикала һуңғы урындарҙың береһендә тора. Һөҙөмтәлә, урындағы үҙидара органдары эшмәкәрлегенең һөҙөмтәлелегенә баһа биреү күрһәткестәренә күҙәтеү яһау йомғаҡтары буйынса, Балаҡатай районы 2011 йыл дауамында 30-сы урындан муниципаль райондар араһында һуңғы урындарҙың береһе булған 40-сы баҫҡысҡа төшкән.
— Бөгөн беҙ барлыҡ тиерлек күрһәткестәр буйынса хәлдең насар булыу сәбәптәрен иғтибарлы тикшерергә тейешбеҙ, — тип белдерҙе республика Президенты. – Матди базаны нығытыу, ауыл хужалығы производствоһын, социаль өлкәне, торлаҡ төҙөлөшөн үҫтереү, эшҡыуарлыҡҡа ярҙам күрһәтеү, инвесторҙар эҙләү йәһәтенән ниндәй саралар күрелде. Мин дөйөм һүҙҙәр түгел, ә райондың иҡтисадын артабан үҫтереү йәһәтенән аныҡ тәҡдимдәр ишетергә теләйем. Һәм һөйләшеү асыҡ булырға тейеш.


text:
«Өфө» аэропортында пассажирҙар ағымы һуңғы 20 йыл рекордын уҙҙыФото: Олег Яровиков
«Өфө» аэропортында пассажирҙар ағымы һуңғы 20 йыл рекордын уҙҙы
«Өфө» аэропортында пассажирҙар ағымы һуңғы 20 йыл рекордын уҙҙыФото: Олег Яровиков
«Өфө» Халыҡ-ара аэропорты дүшәмбе көнө 2013 йылда ике миллионынсы пассажирын хеҙмәтләндерҙе. Ул Мәскәүгә эш буйынса командировкаға осоусы, Өфөлә йәшәүсе Гөлнур Хунафина булды.
Почетлы пассажир бүләккә бонуслы хеҙмәттәр пакеты алды: бизнес-залда биш тапҡыр хеҙмәтләндерелеү, ярты йыл дауамында бушлай автопарковка менән файҙаланыу һәм аэропорттың берәй ресторанында ике кешегә киске аш. Ике миллионынсы пассажирҙы хеҙмәтләндереүсе авиакомпания Гөлнур Хунафинаға йыл буйына Рәсәйҙең төрлө аэропортынан төрлө даими йүнәлеш буйынса бушлай осоуға сертификат бүләк итте.
«Өфө» Халыҡ-ара аэропорты» асыҡ акционерҙар йәмғиәтенең генераль директоры Александр Андреев журналистарға хәбәр итеүенсә, пассажирҙар ағымы һуңғы 20 йыл рекордын уҙҙы. Йыл аҙағына тиклем ул 2,2 миллион кешегә етәсәк. Абсолют тарихи максимум Өфөлә 1992 йылда теркәлгән – ул саҡта өс миллион пассажир рубежын уҙған.
Көнөнә «Өфө» аэропорты 40 рейстан алып 50 рейсҡа тиклем, йәғни 7-8 мең пассажирҙы хеҙмәтләндерә.
Аэропорттың артабан үҫеш потенциалы барлығын ISAGO сертификаты дәлилләй. Ул аэропорттың производство эшмәкәрлеге һәм эксплуатациялау именлеге халыҡ-ара стандарттарға тап килеүен раҫлай. Өфө аэропорты Рәсәйҙә төбәк аэропорттары араһында беренсе бындай сертифакат алыусы булды.